Bilowga Demoqraadiyada Curdanka ah ee Buntland. W/Q Fahad Sheekh Macalin | RBC Radio\tHome\nSunday, September 30th, 2012 at 06:52 am\t/ 8 Comments Monday, October 1st, 2012 at 06:10 am Bilowga Demoqraadiyada Curdanka ah ee Buntland. W/Q Fahad Sheekh Macalin\nBilowga Demoqraadiyada Curdanka ah ee Buntland\nFahad Sheekh Macalin\nOktoobar 01 2012\nDowladda Buntland waxay bishii Sibteembar horaanteedii si rasmi ah ugu dhawaaqday in dadka u dhashay Buntland ay furan karaan xisbiyo, si looga baxo siyaasada ku dhisan qabiilka. Si dadka ay u doortaan qof leh karti iyo awood uu wax ku hoggaamin karo, iyadoo aan lagu dooran qabiil.. Haddaba marka uu jiro xoog muuqda iyo miid aan muuqanba, waxaa dabiiciyan dhasha ama soo if-baxa xoog kale oo muuqda ama aan muuqadn, oo lid ku ah xoogga jira. Marka isbeddel la sameynayo, weliba la rabo in ummad dhan wax laga beddelo hab dhaqankooda siyaasadeed, waxa aan marna meel looga baxsaneyn in jiriyaan xoogag ka hor imanaya isbeddeladaas la doonayo in bulshada lagu sameeyo.\nDimuqraadiyaanta bulsho qabiil-qabiil u qob-qoban, bulsho ay ku yaryihiin buugta iyo wax-akhriska iyo qalabka warbaahin oo u jiheen kara dhankan wanaaga. Bulsho ay ku yartahay dadka wax akhriya, waxna qora, islamarkaanna ay saboolnimada maskaxeed iyo saboolnimada nolosha ay ku badantahay ma aha arrin fudud sidii looga dhaahicin karo isbeddelka siyaasadeed ee ay dowladdu waddo.\nAstaan ka mid ah astaamaha lagu garto dimuqraadiyada curdanka ah oo ay higsaneyso dowladda madaxweyne Cabdiraxmaan Faroole waxaa ka mid ah bannaanbaxyada joogtada ah oo ay bulshada qaarkood ka dhigaan meelo ka mid ah gobalada qaarkood. Shan sano kar hor amaba ama in ka yar, iska dhaaf in ay bulshadu dhigto bannaanbax dowladda looga soo horjeed ee xataa lama aqoon. Bannaanbaxu wuxuu bulshada dhexdeeda ka ahaa wax ceeb ah, iyadoo loo arkay fool-xumo in ay rag waaweyn iyo dumar waddooyinka isla taagaya looxax ama boorar ay ku qoranyihiin hal-ku-dhegyo looga soo horjeeda nin tolkood ah.Laakiin taas waxaa manta suurta-geliyey dowladda madaxweyne Faroole.\nAf-lagaado iyo been-abuur Madax-bannaan\nWaxa kale oo laga dhandhansan karaa saxan-saxada dimuqraadiyada curdka ah oo ay dowladda madaxweyne Cabdiraxmaan Sh.Maxaxmuud Faroole u horseeday bulshada reer Buntland hadalada hantaataqa u badan ee ka soo yeeraya dad tiro yar iyo qalabka warbaahinta ee lagu af-lagaadeynayo, welibana lagu sheegayo been-abuur aan sal laheyn ee dowladda Buntland looga soo horjeedo. aan waafaqsaneyn sharciga, Shan sano kar hor amaba ama in ka yar, iska dhaaf in la caayo ama la af-lagaadeeyo hoggaanka ugu sareeya dowladda iyo golaha shacbiga ee dowladda ee waxaa xataa ceeb aheyd in wax laga sheego; in madaxweynaha lagu xanto goobaha fadhi-ku-dirirka iyo goobaha kale ee la isugu dhigo. Tani waxay astaan cad oo la taaban karo u tahay dimuqraadiyada curdanka ah oo ay dowladda madaxweyne Cabdiraxmaan Sh. Faroole uu u horseeday bulshada reer Buntland.\nHadalkii qadafka ahee ee ka soo yeeray Cabdiraxmaan Gablax, isagoo ka faa’iideysaya idaacada Codka Ameerika, ahna cadowga koowaad ee bulshada Buntland, waxay muujineysaa dulqaadka iyo dimuqaadiyada curdanka ah ee dowladda Butland ay ku hoggaamineyso bulshada u ooman horumar iyo cadaalad. Laalkiin su’aashu waxay tahay Cabdiraxmaan Gablax, muxuu dowladda Buntland ka yaqanaa? Mise qabiil iyo quran ayuu uga soo horjeedaa madaxweynaha iyo dowladda?.\nMaadaama la qaatay hillinka-toosan ee dimuqraadiyada, maxaa Cabdiraxmaan Gablax, Cabdulaahi Samatar ka horjooga inay xisbiyo dhistaan, oo ay Buntland tagaan, lana tartamaan dowladda? Sidee nin sidaa u caytamaya,been ku qraabanaya hoggaan uga noqon karaa ama jago uga qaban karaa maamulka Buntland? Bulshada Buntland ma aha inay doortaan ragga qurbaha ka caytamay. Ma aha inay qabiil ku raacaan in af-xumo iyo hadalo been abuur idaacadaha cadowga Buntland u soo maraya. Fursad uu wax Gablax wax uga noqdo Buntland oo aad u yar, xataa in jago loo magacaabo.\nHalyeey Madaxweyne Cabdiraxmaan Faroole\nWaxaa iska cad, oo marag-ma-doonta ah in madaxweyne Cabdiraxmaan Faroole uu furay jidkii ay bulshada Buntland ku kala dooran laheyd hoggaanka wax qaban kara iyo hoggaanka wax-ma-taraha ah. Waxay dowladda Buntland dabbarka ka goosay, oo ay fursad siisay dhammaan dadka u dhashay Buntland inay tartamaan, oo ay dadku doortaan qofkii ay rabaa. Maamuladii ka horeeyey hoggaanka haatan jira karti waa u yeelan waayeen ay ku fuliyaan dimuqraadiyeenta Buntland. Waxay la tacaali jireen xaalado iyo daruufo ka duwan tan maanta taagan. Hase ahaatee, madaxweyne cabdiraxmaan Faroole waa halyeey, bannaanka iska dhigay cadowga ku xeeran Buntland. Wuxuu, markii ugu horeysay sooyaalka Buntland ku dhawaaqay in xisbiyo badan la furto, ilaa intii la asaasay maamulka Buntland.\nWuxuu hoggaanka madaxweynaha wax ka qabtay afartii sano ee uu jiray waxyaabo badan, balse arrinta ugu muhiimsan, oo Dr.Cabdiraxmaan Faroole ka dhigeysa halyeey sooyaalka Buntland ka galay baal dahab ah waxay tahay xoriyada madax-bannaan, gaar ahaan dimuqraadiyeenta Buntland. Inuu ka ansaxiyo baarlamaanka Buntland furashada xisbiyo badan. Arrinta waa mida fursada u siisay in dadka Qardho ku nool iyo Waaciye ay ku mudaaharaadaan dowladda. Waa mida fursada u siisay inuu Cabdiraxmaan Gablax caytamo, oo weliba been ka sheego maamulka.\nDowladda Buntland waxay muujisay dulqaad iyo samir aan horay looga baran maamulada Soomaaliya iyo guud ahaan Afrika maxaa yeelay, waxaan markii ugu horeysay taariikhda Buntland iyo Soomaaliya oo dhan dad ku mudaaharaadaya dowladda, oo aan wax dhib ah loo geysaneyn, oo weliba qalabka warbaahinta laga buun-buuninayo. Waa jiraan rag cuqdad qabiil qaba, oo si u isticmaalaya madax-bannaanida shakhsiyadeed oo ay dimuqraadiyada curdanka ah ee Buntland ka dhalatay la timid, balse, waxaa ka xoog badan kooxdaas waxa ay rabaan dadka Buntland.\nWaxaan haddaba u soo jeedinayaa dowladda uu hoggaaminayo madaxweyne Dr. Cabdiraxmaan Faroole inuu halkaas ka sii wado dimuqraadiyada curdanka ah, taasoo muujineyso inuu yahay halyeey leh karti iyo hufnaan hoggaan. Waxaan sidoo kale u soo jeedinayaa ragga ka qayliya qurbaha, weliba innanka Cabdiraxmaan Gablax la baxay, war hadaad rajo ka qabto in aad Buntland wax ka noqoto, jooji af-xumada iyo beenta aad ka sheegeyo bulshada aad ka dhalatay. Hadday kaa dhabtahay, ku noqo dalkii oo xisbi furo, adigoo aan af-lagaadeyn bulshada Buntland ee haatan u tiaabsatay inay doortaan qofka ay doonayaan.\nTags: Bilowga Demoqraadiyada Curdanka ah ee Buntland, Fahad Sheekh Macalin\t7 Responses for “Bilowga Demoqraadiyada Curdanka ah ee Buntland. W/Q Fahad Sheekh Macalin”\nBilowga Demoqraadiyada Curdanka ah ee Buntland. W/Q Fahad Sheekh Macalin | Gubta News Network says:\tOctober 1, 2012 at 6:52 am\t[...] More: Bilowga Demoqraadiyada Curdanka ah ee Buntland. W/Q Fahad Sheekh Macalin [...]\nDARWIISH KHAATUMAAWI says:\tOctober 1, 2012 at 7:12 am\tQoraagu waxaad moodaa inuu xooga sandareero ah difaacanayo. Dimiquraadiyad intaan la gaadhin sidee laga yeelayaa halka sano ee uu ku darsadday firdhiye faroole ??? Ilee qanuunka pintiland kuma jiro inuu hal sano ku darsadee. Mida labaad qardho dadkii ka banaanbaxay dadkii deegaanka ayey ahayeen yaase cabudhinkara ilee qardho ayey joogaane !!!!!!!\nAbdirahman gablax waa muwaadin reer mudug ah xaqbuuna u leeyahay inuu iftiimiyo dhaliilaha dowlada firdhiye faroole oo isku soo koobtay tuulada garowe. Waxaan leeyahay. Reer mudug iyo reer karkaar dib ha iskugu noqdeen oo talaabo mideysan ha laga qaado firdhiye faroole iyo wiilashiisa hadii kale waxaa dhicidoonta bari maa puntlalnd jiri jirtay. Because burbur ayey ku socotaa. Dhinaca. G bari waxaan ku ognahay maamulka raascayr state. Waxaan ugu baaqeynaa maamulkaas in ay gaadhaan dhulka fog ee bariga sida qandala. Baargaal. Bander kassim. Caluula. Ee maamulkii faroole wax hormar ah gaadhsiin. Ee hooyada umusha ah u dhimaneyso haraadka.\nBilowga Demoqraadiyada Curdanka ah ee Buntland. W/Q Fahad Sheekh Macalin : Warka News says:\tOctober 1, 2012 at 10:50 am\t[...] lagu xanto goobaha fadhi-ku-dirirka iyo goobaha kale ee la isugu dhigo. Tani waxay astaan cad oo la taaban karo u tahay dimuqraadiyada curdanka ah oo ay dowladda madaxweyne Cabdiraxmaan Sh. [...]\nhassan abdullahi says:\tOctober 1, 2012 at 11:37 am\tkkkkkkkkkkkkkkkkkkkk sxb maa putniland miiya waxa kashira dimuqarati maxa beenta loo shegaya aana udhashay maad iwayidiisaan waa been maxa loo xir xiiraya waxkaradka waa dikdadori waliiba xuun\nsaalax saciid says:\tOctober 2, 2012 at 1:46 am\tWAXAAD moodaa dadka inaysan fahmin wuxuu ka hadlayo qoraaga. War qoraagu wuxuu leeyahay Puntland wada cad oo dimuqraadiyad lagu gaari karo bay cagta saartay. Nimanka melaha ka caytamaya ee leh waa sidan, iyo sidaan, ha tagaan Puntland oo ha isa soo sharxaan\nMadaxweynaha waa ku saxsanyahay hal sano inuu ku darsado, waayo waa danta Puntland. Reer Somaliland marna waxba ma oran markuu Riyaale hal sano xukunka ku darsaday, waa taageereen, waayo danta SOmaliland bay ahey. Maanta Puntland waxaa laga rabaa inay madaxweynaha taageeraan, waayo waa danta guud ee reer Puntland\nRooraaye says:\tOctober 2, 2012 at 2:56 am\tWar anigu waxaan u dhashay p/land waxaan la sheegayo qaybtood waa sax wax lagu dardarayna waa jiraan marka hore p/land waxaa soo doorta m/weynaha waa barlamaanka baarlamaanka wuxuu matalaa dhamaan qaybaha bulshada ayagaa ugu daray 1sano ninkii dacwad qabaa xildhibaanka hala xisaabtamo war waxaa la yiri gaal dil oo gartiisa sii wixii raba inay wax qasaan ayagey la jirtaa laakiin ogoow ninkaan wax sax ayuu ku joogaa\nm'o abdi bosasso says:\tOctober 5, 2012 at 6:19 pm\tmahadsanid fahad macalin wa maclumaat qiimabadan oo qaaliya saxafadu mecnehedo lama soo’kobikaro lkn waxa loo qaybiya 4ar:-( 1)luqada(2)qanuunka(3)shaqada(4)technology. lkn sxafada somalidu aad ayey udamaysa wararka dhibatada oo keliya ayey xooga saraan halka ay iska ilawen .wararka dhaqaalaha ,dhaqanka,iyo arimaha bulshada,sida cafimadka,waxbarashada, dhismayasha xawliga’ah ee magalooyinka.sida jidadka. Almuhim qaraga wax badan ayaan ka sugaynaa.


Filan waa Q29AAD W/Q: Yaasiin Xasan Muuse | Laashin iyo Hal-abuur\nFilan waa Q29AAD W/Q: Yaasiin Xasan Muuse\nFilan waa Q29AAD\nHabeenkii markay islaantii Eedadey ay guriga timid, ayay durba labadii gabdhood intay qolka ugu galeen u sheegeen hooyadood in la i soo furay. Nasiib wanaag maalmo kaddib, jawigu sidaan moodayay ma noqon, guriga qaabkii aan ku aqaanay waa laga baddalay, howsha labadii gabdhood ayaa midba maalin loo dhiibay.\nSidii qof martiya ayay iila dhaqmeen, wax la dirsadoo iska daaye fadhiga ayaa laygu keena cuntada, si wanaagsan oo ixtiraam leh ayaan ku wada joognay, aniga lafteedu wixii aan qaban karo kuma eegtee dhinacayga ayaan howsha ka galaa anigoo is xilqaamaya.\nWaxaan niyadda ka idhi anigoo qiiraysan, maxaa shalay walaalaha sidan u diiday inay kuu soo dhaweeyaan, ninba maba guursadeen waxbarashadayda ayaan iska wadan lahaa. Dhowr toddobaad kaddib Maxamedow adiga ayaan ku bartay, xidhiidhkeenuna halkaa ayuu ka billaamay.\nRuntii aad ayaan ula dhacday barashadaadii, waxaan kuu qaaday jacayl aad u wayn, oo aan noolashayda horay ii soo marin, waxaad i siisay kalsooni iyo farxad badan. Runtii kaaga sheekayn maayo jacaylkii ina dhaxmaray iyo sida aan isugu dheeraanay, illaa aan ugu dambayntii ballan iyo axdi meel wada dhiganay, iskuna afgaranay in aan howsha soo gabagabayno.\nIyadoo arrintu sidaa tahay, balantiinii shan iyo toban maalmood oo kaliya ay ka hadhsantahay, aadna ugu hanwaynahay inaan Maxamedow nolasha kula qaybsado, ayaa waxaa dhacday arrin filanwaa ah, muddo toddobaada ayaan waxaan isku arkay xanuun aan u maleeyay duumo, kaddib islaanta eedaday ayaa igu tidhi duuma ayaa ku haysa ee dhakhtarka u tag oo isa soo baadh, balse nasiib daro dhakhtarkii wuxuu ii sheegay sheeko naxdin iyo murugo igu abuurtay.\nHalkaa markay sheekada marinaysay Deeqa ayaa waxay maqashay qaylo iyo sawaxan, intay naxday ayay Maxamed ku tidhi: “walaalo maxaa idin helay?\nWuxuu yidhi: “bal isug, telefoonkii intuu dhulka dhigay ayuu istaagay, durba waxaa u soo gashay walaashii oo barooranaysaa!\nWaxay tidhi: hooyo ayaa intey wareertay dhulka ku dhacday waana miyir beeshay ee waxaad inoo wacdaa wiilkii saaxiibkaa ahaa aan cisbitaalka ula cararnee. Gacankii telefoonka intuu soo qabtay ayuu Deeqa ku yidhi: walaalo hooyaday ayaa xanuun ku soo booday ee macasalaama, anaa bari kula soo hadli doona.\nOday ay jaar ahaayen oo gaadhi xaajiyad khamsiina lahaa ayaa la toosiyay, waxaa islaantii loo qaaday cisbitaalka guud ee magaalada, inkastoo xilli dambe ahayd, nasiib wanaag dhakhaatiirtu si fiican ayay ula dadaaleen,ilaa ay ugu dambayn islaantu ka soo miyirsatay.\nMaxamed, walaalladii iyo dadkaloo qoyska ka mida oo hooyadii la soo qaaday, wuxuu ku yidhii iska laabta, aniga ayaa la joogaya hooyo oo caawa haynayaa, mar hadday hadda miyir qabto dabcan wax dhib ah ma jiro, haddii eebbe idmo bari subaxdiina dhakhtarku jawaaba uu ina siiyo ayaan eegi doona.\nWalaashii ayaa diiday oo ku tidhi lagama yaabo, hooyo oo xanuunsan inaan caawa ka tago, ee labadeena ayaa la wadda joogaynaa, waxayna intaa u raacisay walaalo waan is baddalaynaa ee hadda iska yara seexo, hadhow ayaan ku toosin doonaa.\nWuxuu yidhi: “haye walaalo, hurdaba ima haysee, balse waan is yara kala bixin kaloy anigaa is ogoo bad kalaa igu furan.\nWaa xilli kulayla, dadka waadhka cisbitaalka jiifa waxay dareemayaan huur, qofka xanuunsan iyo dadka la socda midna ma xamili karo qolka gudihiisa, sidaa darteed bukaanka barxada isbitaalka dhexdiisa ayaa sariirta loo soo dhigaa xilliyadda habeenkii ah si ay naacowda qabow ugu gam’aan.\nMaxamed meel aan sidaa uga durugsanayn halka hooyadii jiifto ayuu kartoon yar intuu dhigtay cumaamad isku duuduubay, ma seexan oo muddo saacad ku dhawaada wuxuu qaada dhigayay sheekadii caawa Deeqa uga sheekayasay oo Filanwaa ku noqotay, isagoo yaaban oo madaxu aad u xanuunayo ayuu wax yar indhaha is galiyay calaashaan gam’ay, nin jaahwareersan in uuna jiifsan oo uu soo jeedo ayaa u wanaagsanaydee, wax yar kaddib, qaylo ayuu afka furtay isagoo qarwaayanawuxuu ku dhawaaqayay maxaad iigu sheegi wayday inaad guur hore soo martay? Waad i khayaantay iyo ereyo kaloo badan.\nBukaankii iyo dadkii la joogay ee cisbitaalka jiifay, ayaa halmar wada oogsaday oo qaylada ku soo kacay, hooyadi oo awalba dareen ka qabtay xaaladda Maxamed, ayaa intay soo booday ku tidhi: “hooyoo shaydaanka iska naar hooyoo Maxamedow acuudi bilayso”.


Kala ra’yi duwanaantu ma quudineysaa Dowladnimada Soomaaliya? – Kalfadhi\nSoomaaliya waxay juhdi iyo dadaal xoogan ugu jirta dib hanashada dowladnimadeedii adkeyd ee ka burburtay 1991-kii. Hase ahaatee, dowlad kasta oo soo mareysay ilaa sanadkii 2000 waxay halis u aragtaa mucaaradnimada inta badan uga timaada siyaasiyiin Xubno ka ah Golayaasha Dowladda ama jooga dibadda dowladda.\nMarka laga hadlayo kala aragti duwanaanta xukumadda iyo mucaaradkeeda, waa mid aad looga dareemo Soomaaliya oo dhan hadda, iyadoo Dowladda Federaalka Soomaaliya (DFS) ay muujiso iney arrintaas u aragto halis, mucaaradkuna ay u arkaan iney tahay xaq siyaasi ah oo ay leeyihiin. Waa sababta ay dad badan u rumeysan yihiin iney xukumaddu weeraro hubeysan ugu qaaday mucaaradkeeda, una xirtay.\nHogaanka iyo Xubnaha Xukumadda ayaa si dadban magacyo kala ugu yeera siyaasiinta mucaaradka ah, sida Qaran Dumis, Dowlad Diid, Daneystayaal iwm, waxaana ay dad badan aaminsan yihiin iney si aan rasmi ahayn (sharci ahayn) u sameysatay koox dhalinyaro ah oo, iyagoo magacyadaas adeegsanaya, kula dagaalama Baraha Bulshada qof kasta oo u soojeediya dhaliila Xukumadda iyo Hogaankeeda.\nDhanka kale, Mucaaradka Xukumadda waxaa lagu dhaliilaa ineysan eedeymahoodu waqtiyeysneen, oo tilaab kasta oo ay xukumaddu qaadaba ay durayaan. Mararka qaar arrin ay maalin ku dhaliileen dowladda ayaa markii ay dib uga hor timaado ay haddanna ku eedeeyaan, taas oo loo macneysan karo ineysan dhaliilidda dowladdu ahayn mid ku saleysan aragti siyaasadeed ee ay tahay iska necbaan xukumadda hadda jirta. Waxay dad badan rumeysan yihiin in mucaaradka Soomaaliya ay ugu dambeyso markuu xil ama lacag ku helo mucaaradnimadiisa.\nCabdirisaaq Maxamed Axmed (Jindi), oo ka tirsan Golaha Shacabka, sidoo kalane ka tirsan xubnaha ka aragtida duwan Hogaanka Xukuumadda Soomaaliya ee mucaaradka loo yaqaano, ayaa u arka mucaaradku iney yihiin dadka ku ilaaliya dowladda shaqadeeda. “Aniga, waxaan qabaa iney dan ugu jirto (xukumadda), laakiin iyadu qofkii ka aragti duwan waxay u aragtaa inuu yahay Qaran Dumis” ayuu yiri Xildhibaan Jindi. “Balse xaqiiqada waxa waaye in dad ka aragtida duwan ay talo iyo tusaale ka qaadato” yuu hadalkiisa raaciyey.\nXildhibaan Cabdi Shire Jaamac (Ciyaar Jecel) ayaa ku dhaliilay mucaaradka dowladda sida ay hadda u dhaliilaan shaqada xukumadda. “Haddii wax dhisid loo abaabulay kala aragti duwanaantu waa mid wanaagsan, basle arinta Soomaaliya, sidaa la socoto, waa xil doon, dhaqaalo raadis iyo Qaran Dumis” ayuu Xildhibaan Ciyaar Jecel ku yiri Kalfadhi. Waxa uu qabaa in, marka sidaas uu sheegay ay mucaaradnimadu ku saleysnaato dan gaar ah, aysan xal u ahayn qaranka iyo dowladnimada.\nLaakiin, Xildhibaan Jindi waxa uu rumeysan yahay in, nuuc kasta oo ay tahay dhaliisha mucaaradka, laga dhex heli karo wanaag anfacaya dowladnimada iyo siyaasadda nidaamka markaas jooga. Laakiin, ineysan xukumaddu taas garan ayuu ku dhaliilaya Dowladda Farmaajo. “Hadii aysan wada qaadan karin talada iyo tuusalaha mucaaradka iyo siyaasiinta ka aragtida duwan, waa iney qaadataa qeyb ka mid ah, waana iney iska toosisaa meelaha laga dhaliilay” ayuu yiri Xildhibaan Jindi.\nBarafasoor Cabdulqaadir Geyfo, oo bare ka ah Cilmiga Siyaasadda, ayaa u sheegay kalfadhi in mucaraadka iyo dadka ka aragtida duwan xukumadda ay dowladnimadu aad ugu baahan tahay. Balse, waxa uu sheegay inuu ku talin lahaa iney mucaaradnimadu noqoto mid wax-dhista, oo tartantan gelisa dowladda, sida uu hadalka u dhigay. “Dowladdu waa u baahan tahay mucaarad iyo siyaasiyiin ka aragti duwan” ayuu yiri Barafasoor Cabdulqaadir Geyfo. “Mucaaradku waa muraayadda dowladda; la’aantiis dowladi ma shaqeyn karto” ayuu Barafasoor Geyfo raaciyey hadalkiisa.\nMadasha ugu weyn ee lagu soo bandhigo ku kala ra’yi duwanaanta siyaasadda waa warbaahinta, gaar haan tan casriga ah ee Baraha Bulshada ee aan tifaftirka lahayn. Idaacadaha, Wabseedyada iyo Teleefishinnada ayaa aad uga hadla warar ku saabsan Mucaaradka iyo Muxaafadka Dowladda, waxaana ay wariyaashu xudun u noqdeen bar ay isugu yimaadaan xogo, warar iyo aragtiyo iska soo horjeeda.\nFaysal Cabdullaahi Maxamed, Tifaftiraha Radio Risaale, ayaa Kalfadhi u sheegay in ay soo wacaan, sidoo kalane ay shirar jaraa’id u qabtaan siyaasiin mucaarad ah oo aad u dhaliila dowladda iyo kuwa muxaafad ah oo soo bandhiga waxqabadka hogaanka talada haaya, iyagoo ka badbadinaya. “Aad ayaan uga fiirsanaa tabinta wararka aan ka helno labada dhinac. Waqtiyada qaar waxaan la kulanaa warar badan oo ka badbadis ah. Dhinacyadu waxay kaa dalbanayaan iney adeegsadaan warbaahintaada” ayuu yiri Faysal.\nWararkaas ay suxufiyiintu u baahiyaan shacabka, Xildhibaan Cabdirisaaq Jindi waxa uu qabaa iney kuwa ugu quudinta badan dowladnimada ay yihiin qaarka ay Dowladda Farmaajo dhibsato, sida uu hadalka u dhigay. Waxa uu sheegay in hadii aysan jirin siyaasiyiin iyo shaqsiyaad ka aragti duwan dowladda aysan dhaqaaqi karin xukuumadda. “Rajo beel iyo kalsooni darro ayaa ku dhaceysa shacabka, hadii aan la dhaliilin dowladda, xukuumaddana waxay noqoneysaa fadhiid, hadii aysan helin mucaarad tilmaama” ayuu yiri Xilhdibaan Jindi.\nBarafasoor Cabdulqaadir Geyfo waxa uu Kalfadhi la wadaagay fikir u yara dhaw kaas uu qabo Xildhibaan Jindi, oo waxa uu sheegay iney muhiim tahay iney mucaaradku tusiyo xukumadda dhaliilaha ay leedahay. “Dalkaan waxa uu u baahan yahay mucaarad wax dhisa, oo dowladda kula tartama barnaamijyo ka wanaagsan waxqabadkeeda” ayuu yiri Geyfo.\nBalse, Xildhibaan Cayaar Jecel waxaa, sida uu u sheegay Kalfadhi, uu qabaa in mucaaradnimada Soomaaliya ee hadda ay tahay “teyda ii yeel”, sida uu hadalka u dhigay. “Waan soo taaganahay, kursi ayaan rabaa, hadii aan lay siinin wax soconaya malahan, waaye mucaaradka Soomaaliya” ayuu yiri Xildhibaan Cayaar Jecel.\nDad badan ayaa rumeysan in dacaayadaha leysu mariyo warbaahinta ay sanadihii damba suuq fiican ka lahaayeen Soomaaliya, taas oo ka dhigan in ay warbaahinta soo galaan xogo ay in badan oo ka mid ah sal lahayn. Wariye Faysal Cabdullaahi Maxamed waxa uu sheegay in ay taasi sii labalaabtay shaqadoodii, oo ay juhdi badan geliyaan tabinta war raad leh oo ay hubiyeen.\n“Waan raadinaa dhinaca la eedeeyay, si aan u helno xog labada dhinac ah, waqtiyada qaar baraha bulshada ee Internate-ka ayaa lagu soo bandhigaa warar been ah, sababtoo ah dhinacyadu waxay leeyihiin guul-wadayaal Internate-ka ku amaana” ayuu yiri Faysal. Ha la kala ra’yi duwanaado, laakiin dhaqanka ku saleysan baahinta xog aan run ahayn ayaa ka dhigaya warbaahinta mid aan qiima lahayn, gaar ahaan Baraha Bulshada. Su’aashuse waxay tahay: Kala ra’yi duwanaantu ma quudineysaa Dowladnimada Soomaaliya?


Sawirrada qaaradda Afrika ee usbuuca:13-19 May 2016 - BBC Somali\nSawirrada qaaradda Afrika ee usbuuca:13-19 May 2016\n20 Maajo 2016\nWaa xulka qaar ka mid ah sawirrada qaaradda Afrika ee usbuucaan:\nTalaadadii la soo dhaafay, gabar ku sugan caasimadda Kenya ee Nairobi ayaa guri ku yaala xaafadda Mathare oo la doonayay in la dumiyo waxa ay ka badbaadinaysa hantideeda ugu qaalisan. Mas’uuliyiinta dalkaasi ayaa duminaya dhismooyin halis ah kaddib markii bishii Abriil guri ku dumay Nairobi uu sababay dhimasho badan.\nHaweeney ka tirsan qowmiyadda Berberiga ee dalka Morooko, ayaa maalintii jimcaha ahayd waxa ay ka qayb qaadanaysay tartan dhaqameedka quruxda ee Miss Rose oo qayb ka ah xafladda Rose ee Kelet oo ku taala buuraleyda Atlas.\nMaalintii xigtay, bakhaar halkaasi u dhow ayaa haweeney waxa ay kala sooceysaa ubaxa Damaska ee dhawaan la soo guray, kaasi oo ah mid muhiim ah marka la sameynayo dawooyinka la isku qurxiya qaarkood.\nMaalintii Talaada ahayd, cayaaryahannada kubadda koleyga ciyaara oo saaran kuraasta dadka curyaannka ah ayaa magaalada Juba ee caasimadda dalka Suudaanta Koonfureed waxa ay qaadanayaan tababar toddobaadle ah. Inta badan ciyaartooydaasi ayaa ku dhaawacmay halgankii dalkaasi uu ugu jiray in uu madaxbannaani ka qaato Suudaan inteeda kale.\nMaalintii Jimcaha ahaydna, gudaha dalka Koonfur Afrika, JP "Tinkerbell" Kruger (bidix) iyo Yannick "Black Mamba" Bahati (midig) waxa ay ka qayb qaadanayaan tartan dagaal ba’an. Ciyaaraha dhanka dagaalka ayaa ku sii badanaya dalkaasi Koonfur Afrika.\nMaalintii xigtay, gudaha dalka Ivory Coast, nin kalluumeysato ah ayaa waxa uu diyaarinayaa shabaqii uu ku soo kalluumeysan lahaa ka hor inta uusan badda u shaqo tagin. kalluumeysatada yar yar ee dalkaasi ayaa tartan xooggan kala kulmaya kalluumeysatada waaweyn ee kalluunka ka ganacsada.\nMaalintii Arbacada ahayd, Somaliland waxaa laga xusay 25 sano guuradii ka soo wareegtay tan iyo markii ay ku dhawaaqday madaxbannaanideeda, waxaana gaardis lagu qabtay magaalada caasimadda u ah ee Hargeysa. Balse Somaliland wali dal ahaan looma aqoonsan.\nIsla maalintaasi, gudaha magaalada caasimadda ah ee Abuja ee dalka Nigeria, dibadbaxayaal ka careysan tallaabadii dhawaan boqolkiiba 67 lagu kordhiyay qiimaha batroolka dalkaasi ayaa waxa ay isugu soo bexeen gudaha magaaladaasi.\nSidoo kale isla maalintii arbacada ahayd, kooxo diimeedyo ayaa isugu soo baxay waddooyinka magaala madaxda dalka Zimbabwe ee Harere, si ay u muujiyaan cabashadooda ku aadan waxa ay u arkaan tallaabooyin ka dhan ah masiixiga oo laga billaabay iskuulada dalkaasi. Waxaa tallaabooyinkaasi ka mid ah in dalka loo dhaarto, arrintaasi oo ay sheegeen in ay liddi ku tahay waxa uu farayo baybalka.\nMaalintii isniinta ahayd, qaar ka mid ah wiilasha dalka Masar ayaa isku dayay in ay ka badbaadaan kuleylka ba’an ee ka jiray caasimadda Qaahira.\nLabo nin oo reer Liibiya ah oo qare iibinaya ayaa isku dayaya in ay soo jiitaan dadka maalintii axadda ahayd ka dukaameysanayay magaalada Benghazi ee ku taala bariga dalkaasi.\nAskar ka tirsan booliska dalka Kenya oo isniintii la soo dhaafay kala ceyrinaya dad ka muddaharaadaya guddiga doorashooyinka dalkaasi. Kaddib waxaa soo baxay cabasho ku aadan booliska oo si xun ula dhaqmaya dadka rayidka ah, booliskuna waxa ay sheegeen in ay la tacaalayeen dad rabshado kicinaya iyo kuwo bililiqo doon ah.\nSawirrada todobaadkan iyo sida looga jawaabay qarixii Soobe\nSawirrada weerarka Las Vegas\n2 Oktoobar 2017


Ku Saabsan – Wargeyska Waxgarad\nWeli aadanaha ma soo marin xilli ay ka war iyo xog badnaayeen, haddana waa ay yar tahay dheefta laga helaa. In kasta oo aynu nool nahay xilli uu adduunku la fatahay daad war iyo wacaal ah, weli waxaa taagan oonkii loo qabey xog lagu kalsoonaan karo, taas oo buuxin karta booskii warka marka ay Soomaalidu lahayd: war la helaa, talo la helaa. Waxaa adag in la helo war la rumayso iyo xog lagu kalsoonaado.\nDuufaankan dadku waxa ay uga jawaabeen labo siyaabood: kuwo dhegaha furaystay si ay uga badbaadaan, laakiin dheef badani ku dhaaftay, iyo kuwo dhex dabaashay oo ay hadba dhan mawjaddu u tuurto, wax badanna aan ka dheefin.\nWargeyskan yoolkiisu waa in aan ka gudubno wararka kor-ka-xaadiska ah, oo aan farta saarno halka ay salka ku hayaan, lafogurnana waxa ka dambeeya. Waxa uu ku dedaali doonaa soogudbinta xog waxtar leh oo miisaaman, faallooyin, iyo suugaan, kuna saabsan mawduucyo kala duwan oo dhinacyo badan taabanaya. Waxa aan ku dedaalaynaa in aan in yar oo saafi ah haamaha innoogu dhurno.\nWaxgarad. waa mashruuc iskaa-wax-uqabso ah, ayna qabanqaabisay Garanuug, kaas oo beddelaya qoraalladii iyo sheekooyinkii ku soo bixi jirey bogga www.garanuug.com, oo aad hadda ka dib halkan kala socon doontaan. Tirsigan koowaad waa tijaabo ka kooban qoraallo gaar loogu diyaariyey iyo kuwo hore u diyaarsanaa oo la soo ururiyey.\nBishii hal mar ayaa uu soo bixi doonaa—haddii Alle idmo. Waxgarad. waxa uu ka koobnaan doonaa qoraallo, warbixinno, iyo faallooyin laga soo xigtay warbaahinta caalamka, kuwo laga soo xigtay warbaahinta Soomaalida, iyo kuwo asal ahba.\nWaxa uu kambal u yahay cid kasta oo ku hawllan wanaagga Soomaalida. Waana madal lagu lafoguri doono arrimaha danta u ah ummadda Soomaaliyeed.\nQoraallada, talooyinka iyo tusaaleyaasha, iyo farriimahaba waxaa lagu soo gudbin karaa wargeys@waxgarad.org. Qoraallada wargeyskan waxaa lagala socon karaa bogga internetka:\nXogogaal ahow, waxgarad ahow.


Wararka - Sida GSD iyo noocyada diyaaradaha aan duuliyaha wadin ay u saameeyaan saxnaanta qaraabada nooca 3D\nD2Pros —— Kaamirooyinka kumbiyuutarka ee kumbiyuutarka loo yaqaan 'multi-rotor drone oblique camera'\nWararka Shirkadaha Teknolojiyada Rainpoo\nSidee GSD iyo noocyada diyaaradaha aan duuliyaha wadin u saameeyaan saxsanaanta qaraabada qaabka 3D\nMaqaalka ugu dambeeya Sidee dhibcaha xakamaynta dhulka iyo xogta PPK u saameeyaan saxsanaanta qaabka 3D, waxaan ku soo sheegnay marka lagu daro GCPs iyo PPK datas, GSD iyo drone side sidoo kale waxay leeyihiin heer gaar ah oo saameyn ku yeelashada saxda ah ee 3D Marka waxaan sameyneynaa baaritaan kale si aan u xaqiijino.\nTijaabada 1: Saamaynta GSD ku leedahay saxnaanta qaraabada qaabka 3D;\nDiyaarad xamuul ah\nKaamirada loo yaqaan 'Oblique camera'\nJadwalka Natiijada 1:\ndhererka cabbirka （L0）\n3D dhererka tusaalaha （L1） GSD = 2cm\n3D dhererka qaabka （L2） GSD = 1.5cm\nJadwalka Natiijada 2:\nJadwalka Natiijada 3:\nJadwalka Natiijada 4:\nDoorsoomayaasha isbeddelka tijaabada 1 waa:\n1: Iyadoo / Aan lahayn xogta PPK.\n2: Iyadoo / La'aan yahay GCPs.\n3: GSD kala duwan ： 1.5 cm ama 2cm\nFalanqaynta ka dib afarta nooc ee xogta tijaabada ah, waxaan soo qaadan karnaa gabagabada soo socota:\nMarka kamaraddaba ay DG4Pros tahay:\n(1) Iyadoo / Aan lahayn barta xakamaynta dhulka (GCP) iyo xogta PPK ee ku lug leh ATan-geynta AT, hadey tahay VTOL ama dhowr rotor drone, hadey GSD tahay 2cm ama 1.5cm, qaabka 3D oo ay dhistay kamarad dG4Pros ah buuxin kara shuruudaha qaladka saxnaanta qaraabada Ds≤10cm (Dhab ahaan ≤5cm).\n(2) Marka GSD uu yahay hal doorsoome, saxsanaanta qaabka 3D ee GSD = 1.5cm ayaa ka wanaagsan tan GSD = 2cm.\nTijaabada 2: Saamaynta noocyada nooca aan duuliyaha lahayn ee loo yaqaan 'drone side' ee saxnaanta qaraabada qaabka 3D\n3D dhererka qaabka （L1） CW10\n3D dhererka qaabka, L2, M600Pro\nIsbeddelada tijaabada 2 waa:\n1: Iyadoo / La'aan yahay GCPs.\n2: Diyaarado aan duuliyaha lahayn oo kala duwan: diyaarad aan duuliyaha lahayn oo loo yaqaan 'VTOL drone' ama dayax-gacmeed dhowr-rotor ah\nFalanqaynta ka dib labada nooc ee xogta tijaabada ah, waxaan soo qaadan karnaa gabagabada soo socota:\n(1) Iyadoo / Aan lahayn barta kontoroolka dhulka (GCP) hadey tahay VTOL ama dhowr-rotor drone, qaabka 3D ee ay dhistay kamarad dli ah DG4Pros wuxuu buuxin karaa shuruudaha qaladka saxsanaanta Ds≤10cm (Dhab ahaan ≤5cm).\n(2) Marka noocyada diyaaradaha aan duuliyaha wadin ay yihiin hal doorsoome, saxsanaanta qaabka 3D ee leh rotor-ka badan ayaa ka wanaagsan tan VTOL, laakiin farqiga uma weyna.\nHore:Sidee dhererka focal u saameynayaa natiijooyinka qaabeynta 3D


Ururka WADDANI oo Shaaciyey Idaacad uu Furtay oo Dunida laga Wada Dhegaysan Doono | Togdheer News\tHome\nConnect on Facebook\t6:28 pm | Posted by kayse Ururka WADDANI oo Shaaciyey Idaacad uu Furtay oo Dunida laga Wada Dhegaysan Doono\nLondon (Togdhnews)- Urur-siyaasadeedka WADDANI ee uu hoggaamiyo Guddoomiyaha Golaha Wakiillada Md. Cabdiraxmaan Maxamed Cabdillaahi (Cirro), ayaa shaaciyey inay furteen idaacad adduunka oo dhan laga dhegaysan doono.\nSidaana waxa lagaga dhawaaqay xaflad lagu qabtay magaalada London ee dalka Ingiriiska oo saldhig u noqon doonta idaacadan, taas oo si ku-meelgaadh ah loogu bixiyey KOOR Media, ayaa masuuliyiinta ururka Waddani sheegeen in ay hawada soo geli doonto dhammaadka bisha Ramadaan, isla markaana ay noqon doonto mid gudbisa wararka dalka gudihiisa iyo dibadiisaba, fursadna u noqon doonto isku xidhka shacabka reer Somaliland ee gudaha iyo qurbaha.\n“Waxaa farxad weyn u ah ummadda reer Somaliland in ururka Waddani ku guulaysto inuu ka furo wadanka Ingiriiska warbaahinta la iska maqlo nooca Idaacada ah, taasoo laga dhegaysan karo dhammaan adduunka oo dhan gudo iyo dibadba. Warbaahintani waxay waxtar weyn ka geysan doontaa wararka gudaha waddanka iyo dibadiisaba, waxayna ka haqabtiri doontaa shacabka reer Somaliland inay helaan wararkii ugu dambeeyey oo xaqiiqada ku salaysan.\nIdaacadan waxay ka warrami doontaa dhammaan gobollada, degmooyinka, tuullooyinka iyo taako walba oo ka mid ah wadanka Somaliland iyo weliba meelo badan oo adduunka ka mid ah iyadoo la adeegsanayo weriyayaal Idaacadani ka hawlgelin doonto goobahaas.” sidaas waxa yidhi Agaasimaha, ahna mulkiilaha Idaacadan Maxamed Cali Xassan (Suudi).\nMr. Suudi oo ka hadlayey xafladda daahfurka idaacaddan waxa uu sheegay inay dhowaan bilaabi doonaan hawlgalka idaacaddan oo si faseex ah looga dhegaysan doono meel walba oo aduunka ka mid ah, iyadoo laga dhegaysan karayo raadyayaasha, kombuterada iyo telefoonada gacanta ee moobilada iyo weliba talefishinada oo laga dhagaysan doono xilli aan fogayn oo hadda gacanta lagu hayo. Waxa kale oo uu tilmaamay in idaacadani leedahay qayb loogu talogalay in lagu xidho gawaadhida oo si toos ah warka uga soo tebin karta goob walba oo gudaha wadanka ka mid ah, taasina ay muhiimad weyn u yeelan doonto xilliga ololaha doorashooyinka lagu jiro.\nAgaasimaha Idaacaddani waxa uu sheegay in warbaahintani u shaqayn doonto dhammaanba bulshada Somaliland, soo gudbin doonto warar iyo barnaamijyo aad loo jeclaysan doono oo ay ka mid yihiin barnaamijyo diini ahi.\nGuddoomiyaha Ururka Waddani ee dalka Ingiriiska Mustafe Ismaaciil kenedi oo isna xafladaasi haddallo kooban ka jeediyey ayaa u mahadceliyey mulkiilaha Idaacadan Mohamed Suudi sida xilkasnimada leh ee uu shacabka reer Somaliland isula garab taagay inay ka dhergaan wararka gudaha iyo dibada oo xaqiiqada ku salaysan, isagoo ka dhawaajiyey inay furista Idaacadani ka mid tahay guulaha uu soo hooyey Ururka Waddani iyo taageerayaashiisu mudadii yarayd ee uu jiray.\nWaxa kale oo xafladaasi ka hadlay xubno badan oo ka tirsan Ururka Waddani oo ay ka mid yihiin; Guddoomiye-ku-xigeenka Ingiriiska Saleebaan Faarax, Guddoomiyaha ururka ee magaalada London Maxamed Yuusuf, Marwo Kaltuun Ibraahim, Abokor Ciise, Mustafe Cabdullahi iyo Xoghayaha Ururka ee Ingiriiska Xasan Xuseen (Nabaado), kuwaas oo dhammaantood u hambalyeeyey idaacaddaasi loo furay ururkooda, iyagoo ka dhawaajiyey kaalinta warbaahintani ka qaadan doonto in la helo warar joogto ah oo lagu kalsoonaan karo, isla markaana waxay u mahadceliyeen mulkiilaha Idaacadan Maxamed Cali.\nGeesta kale, waxa xafladdaasi lagu soo dhaweeyey xubno door ah oo halkaasi ka caddeeyye inay ku biireen ururka Waddani, kalsoonidoodana siiyeen, kuwaas oo magacyadooda ay ka mid ahaayeen; Ismaaciil Saalax Yaasin, Ismaaciil Yusuf, Marwo Nasiim Maxamed Daahir, Cabdiraxmaan Maxamed, Keyse Axmed Faarax iyo Maxamuud Maxamed Suleeban.


FALANQAYN BUUGGA WAAYIHII WARSAME WQ; Cabdishakuur Jaamac | Laashin iyo Hal-abuur\nFALANQAYN BUUGGA WAAYIHII WARSAME\n“Ninna ima taxaaboo anaa, tay ku meel mara’e.” -Cali-Dhuux Aadan\nBuuggan lagu magacaabey isla shakhsiga sheekada doorka ugu sarreeya ka qaadanaya ee Warsame Faarax Wacays, wuxuu ku jirey buugaag gacanteyda soo galey sannadkii 2019 oo ay Laashin daabacdey. Waa buug ka kooban warqado 218 xabbo ah, waxaa qorey Cali Maxamed Diini, waxaana daabacdey madbacadda Laashin.\nSheekada waxay ku bilaabanaysaa Warsame oo ka soo doogay dhammaan wixii hagardaamo ahaa ee maalmuhu badeen. Isaga oo weydiinaya su’aal weyn oo ah; Tolow, haddii aan yeelan lahaa doorashada aan ifka ku imid ma iman lahaa? Dabcan maya, oo wuxuu aaminsanyahay in uu yahay qof ku yimid ifka doorasho iyo doonis Ilaah. Sidaas ayuu ku aamusinayaa farriimaha ay dabeecaddu u soo raacineyso biyaha Baasifigga ee uu dul fadhiyo. Wuxuu eersanayaa qaabka iyo hannaanka waxbarasheed ee dalkii (Soomaaliya) ka jira oo aan qofka la barin muddo labo iyo toban sano ah wax uu maalintiisa ku dhaafi karo, halka qaxootiga kula nool dalka uu ku nool yahay (Australia) ee ka yimid Eeshiyada kuwooda faqiirka iyo Afrikaanka kala midka ah dubka madow ay xirfadaha dheer yihiin oo ay masruufkooda iyo magaala jooggooda dhacsan karaan.\nHaddii aad iskaga soo horbaxdaan gudaha Australia waxa aad wajigiisa ku arkeysa dhoollacaddeyn halka ay ka imaneysaa tahay qalbi weheshadey welwel iyo walaac nololeed. Waxa ugu weyn ee uu raadinayo ayaa ah ilmo siddiisa ku yimid adduunka doorasho la’aan, waa wiilkiisii Guuleed.\nWarsame, su’aalaha neecawda baddu soo dirayso waxa uu isku dhaafinayaa heestii Ammaano ee hoobalka Cabdalla Yuusuf Hanuuniye qaado:\n“Ammaanooy ku filan waayey\nAjaleey ku celin waayey\nArrineey ku goyn waayey.”\nWaa gartii iyo gaddiis, ma uu laha awood uu ku celin karo kuna baajin karo ajal baxaysa waayo wuxuu baajin lahaa geerida uu ilaa imika ka ladi la’yahay ee Idil. Haddii uu arrin hagaajin karo wuxuu ka boodi lahaa siriqdii uu u dhigay Cabdiwaaxid. Wax badan ayuu habeyn lahaa….\nDhalashaddiisa waxa ay dib ugu noqoneysaa gobalka Mudug. Waa yaraanka labada wiil ee la walaalaha ah toddobada gabdhood ee ay hooyo Cibaado Warsame ifka keentay. Qoyska uu ka dhashey badankood way kala baaheen, reerka waxaa ku harey isaga oo ka wiil ah iyo labo gabdhood oo kale. Axmed oo ahaa wiilka kale ee uu noloshaan inkaaran ka weheshan jirey reerkana u ahaa isha kaliya ee u soo maaxata ayaa ku dhimanaya dhoollatus ciidan halka hablihii kale ee ay walaalaha ahaayeen lagu guursadey miyiga sidaasna reerku wuxuu ku tagay sagxadda oo waxa keli ah ee ay weheshanayaan waa xayn yar oo ari iyo dhowr rati, Warsame na imika waa laboxaniiyoodka kaliya ee ay eeganayaan Faarax Wacays iyo Cibaado.\nWarsame isaga oo da’yar ayuu hoosta ka xarriiqayaa in uu ganafka ku dhufto nolosha baadiyaha ee aan hormarka laga sameyn, haldoor kaalin muuqda ka gala noloshana uu noqdo. Wuxuu dusha u ridanayaa mas’uuliyadda reerka ka dib dhimashaddii hooyaddiis.\nMaalin ayuu tuulada tagayaa, wuxuu kula kulmayaa Burhaan oo hal gu’ ka weyn isaga. Burhaan wuxuu kula talinayaa saaxiibkiis in uu miyigaan iskaga soo tago, xoolahaan hal abaar ku filan tahayna uusan wakhti iyo waayo danbe iskaga lumin. Markii uu warsadey hawsha xoolaha u dhaanta wuxuu leeyahay war kaalay magaalada ka xoogso ama sideyda Kirishbooy noqo.\nGaalkacyo ayuu Xaajiyo-Khamsiin u soo raacayaa wuxuu halkaas ka furayaa bog cusub oo noloshiisa ah. Marka uu Gaalkacyo yimaado maqaaxi ayuu Kabalyeeri/Waytar ka noqonayaa. Kaskii nin garaad lihi ku meel mari lahaa ayuuadeegsanayaaa. Gelinna in uu shaqaysto kan kale na wax biirsado oo waxbarasho -diini iyo maadi- galo ayuu qorsheysanayaa.\nCali wuxuu sheekada ku soo gudbinayaa dhaqanka culimada Suufiyadu ku leeyihiin Gaalkacyo; waa dhaqanka Iskuulka iyo aqoonta maaddiga la cola ah -walow wax badan hadda iska beddalay dhaqankaa- haddana weli wuu jiraa.\nWaxa kale oo uu Cali sheekada ku soo gudbinayaa sida ay culimada Wahaabiyadu uga faa’iideysato fursaddaas ay dayaceen Suufiyadu, dabadeedna hadba dhanka ay rabto u weeciso shookaanta nafta qofkaas adduun-araggiisu dhawyahay.\nNoloshaas silloon ee deegaanka ka jirta ayuu Warsame ku korayaa waxna ku baranayaa. Maalin ayey dhacaysaa in wadaadkii Suufiga ahaa adeegsado awooddiisii diimeed dabadeedna dagaal ku qaado dhul laga dhisayey iskuul; dhiig maato ayaa halkaas ku qubanaya. Markii xaalku noqdey KAA DHIMAY OO KUGU DHIMAY ayey odayaddii garta ku goynayaan hadal murti ahaan aynu oran karno: gacmo geeljire hoos baa loo dhaqaa. Sidaas ayaa lagu dhammeeyey laguna illoobay dilkii maatida.\nJacaylka walaalnimada, is-weheshiga iyo wax-is-weydaarsiga ardeynimo ka bilaamba ayey Muna oo iskuulka ladhigataa uqaadeysaaa Warsame. Muna anshiga Warsame ayaa beerqaadaya. In ay ka ledi wayday baryahan ayey u sheegay, isna wakaa talo u doonanaya Cabdiwaaxid oo iskuulka maamule ka ah.\nDhaqankii badanka aadmiga lagu yaqaanney ee ‘U-QUURI-WAAGA’ ayaa ku dhalanaya Cabdiwaaxid, dabadeed ayuu u tafoxaydanayaaa kala geyntooda, aakhrikana meher iyo aroos ayuuba Muna u bandhigayaa Cabdiwaaxid, sidaas ayey iyaduna ku aaminaysaa, jacaylkii ay u qabtey Warsame na ku qubeysaa!\nWarsame markii uu maqlo arooska Muna iyo Cabdiwaaxid ayuu qolkiisi hoos ka soo xiranayaa oo caloolyow awgii heestii Tubeec shidanayaa. Waakaa ku cataabaya:\n“Cabasha iyo caloolyoow\nCaqli iyo hubsiimaa\nCidhib loogu aayaa\nCidna eersan maayee…”\nWarsame, Gaalkacyo iyo nolosheeddii kala-maanka ahayd ayuu ka dhoofayaa. Deeq waxbarasho oo uu ka helay dugsigiisii ayaa loogu dirayaa farac kale oo Muqdisho ku yaalla halkaas ayuuna ka galayaa Dugsi sare. Iskuulka laga qorey waa mid ardaydu seexdaan wax badanna loogu dhigo, haba ugu badnaato danihii la diimeeyey ee wadaadka WAHAABIGA ahi ka waday Xamar. Maalin ayaa barxadda iskuulka lagu soo shirinayaa ardayda, Warsame ayaa halkaa ku maqlaya wax uusan weligii fileyn, oo ah JIHAAD lagu qaado dadka dagaal oogayaasha ah ee Alle iyo Rasuul ka furtay.\nSidaas ayuu Warsame ku askaroobaya, jabhad ku noqonayaa oo Maxaakiimta uga biirayaa. Wuxuu noqonayaa jabhad aan aqoon -sida dhalliyaro badan- qofka cadowga ku ah iyo kan gacalka u ah!\nWarsame intaas kama tagin damiirka iyo isweydiita su’aalaha.\nDagaallo badan ayuu galayaa, kuwo uu ku guuleystay oo lib ku geeraaray iyo qaar uu ku fashilmay! Haddii maalintiisii koowaad ruuxdiisu dagaalka ku dhaawacantay, waxaa markaan ku dhaawacmay jirkiisa. Dabiib ayaa loogu qaaday Kenya si lafihiisa loogu dhayo. Cidna hoos uma dhaadin sida ruuxdiisu u bugto iyo waxay ku dawoobeyso! Intaa uu Kenya u sii socdo waxa uu sii marayaa Dhoobley iyo dhulka Keenyaanku haystaan ee Waqooyi-Bari. aad ayuu u la yaabay sida ilaha dhaqaale ee Kiinyaanka ay uga arradan yihiin dadka halkaas jooga ee badankoodu aaminsan yihiin in ay Kiiniyaan yihiin.\nMarka uu Nayroobi tago oo uu dhaawicii ka raysto nin rag ah taladii uu qaadan lahaa ayuu goostey; shaqo ayuu magaalada u raadsadey isaga oo aan cidna aqoon. Caasho islaan la yiraahdo ayuu baranayaa iyada ayaa aamineysa oo shaqo ka siineysa dukaankeeda, heer uu gaaro in qoyska iyo dukaankaba lagu aamino. Halkaas ayay isku baranayaann Idil.\nMaalin isaga oo dhagaysanaya heesta Dajiya ee Xasan Aadan ayey iskula kaftamayaan erayo kooban; ballamo la isla tago halka ay fursadda ku heli karto Idil ayaa xigay. Halkaas ayeyna ka anbaqaadayaan nolol uu ka dhalan doono ilmo siddiisa aan dooran noloshan adduun ee kadeedan.\nIsaga oo dareenkaas heesta Dajiya ka bilowday la jilaya Idil ayaa looga yeeray Xamar. Xamar oo aan Itoobiyaan joogin, ururkiisiina u kala jabay Shabaab, Xisbul-Islaam iyo dawladdii oo dhinac noqotey ayuu yimid. Alshabaab ayuu ka mid noqdey. Amiir ayaana looga dhigay koox amniyaat ah. Halkaas ayuu damiirkiisii su’aalaha is weydiin jirey ku aamusiyey cabsi. Warsame intii uu joogay talada Amnitaatka ayaa maalin loo qabtey xaflad meher-wadareed ah, waa xaflad lagu abaalinayo isaga iyo kooxdiisa, laguna guubaabinayo gumaad kale oo ay shacabka u geystaan; gabdho aan la weydiin marwo iyo madax-bannaan ka ay yihiin ayaa lagu wada mehriyey kooxdii Warsame, waa halka ay isku baranayaan Faa’iso. Faa’iso iyada oo xaas ah ayaa lagu mehriyey Warsame, isna maalintaas ayuu u arkay fursad uu uga goosan karo Alshabaab oo uusan ka dhex arkin wax mabda’ ah oo ay ku laynayaan dadka mar haddii Jihaadkii lagu saarayey Itoobiyaanka uu dhammaadey.\nFaa’iso iyo Warsame waxa ay u baxsadeen Kenya. halkaas ayuu mar kale kula midoobayaa Idil. Faa’iso oo ahayd marwo nin qabo markii Shabaabku afduubteen ayuu odeygii qabey qoonsadey wuxuuna ku furey halkaas isaga oo ku tuhmaya in ay lumisey gabarnimaddii loogu guuriyey. Sidaas ayey Warsame iyo Faa’iso isku seegayaan oo qofba dhinac Nayroobi ka galayaa.\nWarsame wuxuu u soo geed fariisanayaa Idil si uu nolosha u la midoobo go’aankaasna waxaa ku gacansayraya waalidkii Idil gaar ahaan aabbeheed. Waataa iyana warqad ay ku sagootineyso reerkeeda labo toddobaad ka dib miiska u saartey oo guriga ka guurtey. Warqadda nuxurkeedu waxa uu ahaa: in haddii sifo sharci ah oo xalaal ah ay u soo mareen guurkooda wax sabab ah oo sharciyana loo waayey diidmadooda uu sharcigu isku banneeyey ay sidaas isku guursadeen iyada iyo Warsame Nayroobina xaafad ka degeen, waxa kaliya ee ay u baahanyihiinna tahay ducada waalidka.\nWarsame iyo Idil noloshii ay kabkabeen waxaa kala daadinaya Xaaji Doolaal oo Idil dhaley. Warsame iyo Idil ayaa aroor hore lagu soo jabinayaa guriga, Warsame na waa la xirayaa. Halkaas ayuu muddo ku xirnaanayaa maxkamad la’aan. Ka dib Faa’iso oo Kanada gashey ayaa wiil habaryarteed dhashey u direysa Warsame dabadeed na qareen ayuu u qabanayaa muddo ka dibna dib ayuu Warsame u xoroobayaa. Waxaase markaan loo tarxiilayaa Dhoobley! Halkaas ayaa isaga iyo Idil ku kala abaadayaan.\nIsaga oo Dhoobley jooga ayey subax soo wacaysaa Idil oo u sheegaysaa in ay tahriibeyso meeshaas ayayna ku go’aysaa duntii isku haysey labadooda.\nIsaga oo nabdiga ku haya “Waa la isku soo noqon wixii nool adduunyada.” Ayuu ku sagootinayaa heestii Taar ee Lafoole:\nKuma tuso dhibaatee\nMid hoodo leh ha kaa dhigo……”\nAyaan ka dib ayuu war raadeeya noloshiisa danbe ka maqlaya laanta afka Soomaaliga ee BBC-da. Waa war sheegaya geerida dad tahriibayaal ah oo badweynta ku waayey naftooda iyo riyooyinkii ay lahaayeen. Dadka dhintey ayuu magaceeda ka dhex helayaa markaas ayuu heestii Maxamed Jaamac Joof ku calaacalayaa:\n“Ajashaadii baa idlaatoo\nAmarka Allaa lahaayee,\nOoyoo ilmadeydu idlaatoo\nRabbi wuu inna kala ilaalshee\nAawadaa adduunba eedoo\nIdileen ifkii baan ku oodnahay\nAakhiraa aan kuugu imaaneey\nAakhiraa aan kuugu imaaneey…”\nCali wuxuu buugga ku soo gudbinayaaa doorka haweenka Soomaaliyeed ku leeyihiin nolosha ragga iyo tan qoyskaba. Wuxuu tiraab ahaan noogu soo gudbinayaa maahmaahdii ahayd: Ninka iyo jiilaalku waa lagdamayaan, kii HAWEENAYDU raacdo ayaana guulaysanaya. Tusaale waxaa kuugu filan sida ay door uga qaadanayaan sheekada dhowrka haween ee ku jira; sida jacaylkiisi Idil, hooyadeed iyo gabadha u keenaysa wiilkiisa Guuleed ee Faa’iso.\nWuxuu beeninayaa hadalka beenta ah ee yiraahda; Soomaalidu been waa sheegtaa laakiin been kuma maahmaahdo. Wuxuu is weydiinayaa runnimada maahmaahda ah “abaal raaga rag baa leh, mid baaqdana haween.” Mar haddii Faa’iso oo haween ah uu abaal u galay iyana ay gudday oo ay abaal weyn ku leedahay noloshiisa, maahmaahdaasi sow been ma ahan?\nFarriimaha kale ee Cali ku soo gudbinayo buugga waxaa ka mid ah in QOFKA ku XUMEEYA aan laga cadgoosan marka dantu ciisho ama nabsiga gaabiyaa gurguurasho ugu yimaado oo aan siddii Cali-Dhuux la oran “waa lagu digtaa ruux, hadduu kuu darnaan jiraye” oo uu dhaqankaasi gunnimo yahay.\nfarriimaha kale ee buuggu sido waxaa ka mid ah in akhristaha si dhugmo leh u dhuuxa buuggu uu arki karayo koboca maskaxeed ee Warsame samaynayo marba marka ka dambeeya. Tusaale ahaan marka Burhaan ku yiraahdo Warsame “kaalay magaalada imow oo Kirishbooy noqo” waxa uu Warsame ugu warcelinayaa Burhaan “intii aan Kirishbooy noqon lahaa miyaanan baabuurka gadan karin oo milkile noqon karin?”\nMar kale, marka Shiikh Cabdi oo Shiikhiisi ahaa uu Warsame uga dayriyo waxbarashada iskuulka waxa uu Warsame Shiikh Cabdi waydiinayaa “miyaan Nabi Muxammad (scw) muslimiinta ku oran aqoonta u raadsada oo u socdaala ilaa Shiinaha”?\nMar kale, ayuu Warsame waydiimo dul dhigayaa habdhaqanka kooxda oo askariga u yahay taas oo ugu dambayn uu ka baxsanayo.\nProfessor Cali Jimcaale Axmed oo buugga markii uu akhriyay aragtidiisa ka dhiibtay waxa uu Warsame ku tilmaamay sidii qof “maankiisa dab qabsaday” oo kale.\nUgu dambayn, WAAYIHII WARSAME waxa uu ka warramayaa mawduucyo culculus oo Soomaalida badankeedu indhaha ka dadbayaan. Waxa uu farta ku fiiqayaa oo toosh ku ifinayaa dhimaallo dhex ceegaaga dhaqanka Soomaalida iyo habnololeedkeedaba, isaga oo carinaya maanka iyo garaadka Soomaalida. Waxa uu sidaa oo kale warinayaa sooyaal xanuun badan Soomaalidu soo martay.\nWaxaa qoray Cabdishakuur Jaamac


Soo dejisan G Data Antivirus 25.5.5.43 – Vessoft\nWindowsAmnigaAntivirusesG Data Antivirus\nBogga rasmiga ah: G Data Antivirus\nMacluumaadka – software kaas oo taageera hababka nabadgelyada caqli ahaaneed iyo qaababka si fiican loo abaabulo ee ammaanka kombiyuuterka. Software wuxuu bixiyaa heer fiican oo ka hortag ah fayrasyo kala duwan, rootkits, ransomware, spyware iyo qalabka waxyeellada leh oo ay ugu mahadcelinayaan tiknoolajiyadaha casriga ah ee ogaanaya walxaha khatarta ah calaamadaha habdhaqanka iyo saxiixyada. G Macluumaadka Antivirus wuxuu leeyahay noocyo badan oo isku-baadiyo fayruska, sida jeegga kombiyuutarka ee guud, baarista goobaha khaaska ah, xusuusta iyo jeegga autorun, jadwalka jadwalka ah, jeegga saxaafka laga saari karo. G Data Antivirus wuxuu xambaarsanyahay khatarta khatarta ee shabakada shabakadda waxayna ogaadaan bogagga khayaanada ee isku dayaya in ay xadaan macluumaadka lacag bixinta khaaska ah. Software wuxuu hubiyaa emailka xayawaannada xaasidnimada ah iyo waxyaalaha laga shakiyo. G Macluumaadka Antivirus sidoo kale waxaa ku jira habka ilaalinta ee ka faa’iidaysta kaas oo ka ilaaliya kambiyuutarka ka hortagga u nugul nabadgelyada ee barnaamijka loo rakibay.\nHeerka sare ee hanjabaadda\nIlaalinta kalluumeysiga, keyloggers, ransomware\nHubi shabakadda internetka iyo bangiga internetka\nSoo dejisan G Data Antivirus\nFaallo ku saabsan G Data Antivirus\nG Data Antivirus Xirfadaha la xiriira


Warshad hogaaminaysay Guangdong > led ay iftiimisay > Product-List\nShiinaha led ay iftiimisay dhoofiyayaasha\nHalkan waxaa laga soo xigtey led ay iftiimisay soo-saarayaasha at Guzhen Town, Zhongshan City, Gobolka Guangdong, China\nSoo saaraha led ay iftiimisay laga bilaabo Guzhen Town, Zhongshan City, Gobolka Guangdong, Shiinaha\nSoo saaraha led ay iftiimisay Shiinaha Guangdong.\nShiinaha Shiinaha GuangDong led ay iftiimisay soo saarayaasha iyo halkan ku qoran waxaa ka soo baxa iftiinka karnar.\nKooxdan waxaa ka mid ah: led ay iftiimisay\nHalkan waxaa laga soo xigtey led ay iftiimisay\nAlaabooyinka loogu talagalay led ay iftiimisay\nShiinaha led ay iftiimisay macmacaanka\nZhongshan led ay iftiimisay dhoofiyayaasha\nZhongshan led ay iftiimisay macmacaanka\nZhongshan led ay iftiimisay alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuangDong led ay iftiimisay alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka\nGuzheng Town led ay iftiimisay alaab-qeybiyeyaasha iyo nalalka LED, nalalka, nalalka LED, nalalka laydhka, nalalka LED, LED farshaxan, iftiinka fasaxa, laydhka waddooyinka, nalalka saqafka, laydhka laydhka, nalalka laydhka iwm. , Iftiinka daadka, LED nalalka LED, nalalka jilicsan ee jilibka, iftiinka iftiinka iftiinka, iftiinka korontada dhalada, iftiinka iftiinka iftiinka, LED tube neon, iftiinka iftiinka dhulka hoostiisa, iftiinka iftiinka


Ciidamada huwanta oo la wareegay deegaanka Bariire ee Gobolka Sh/Hoose\nWararka ka imaanaya deegaanka Bariire ayaa sheegaya in Ciidamada xoogga dalka oo taageero ka helaya ciidamada AMISOM iyo Ciidamo Mareykan ah ayaa la wareegay deegaankaas, kaddib dagaal xooggan.\nHooyo labo caruur ah oo ay dhashay si aan ula kac aheyn ugu dishay deegaan hoostaga Wanlaweyn\nWararka naga soo gaaraya gobolka Sh/hoose, ayaa sheegaya in hooyo Soomaaliyeed si aan ula kac aheyn ugu dishay deegaan hoostaga degmada Wanlaweyn caruur ay dhashay.\nMaamulka Shabeelaha Hoose oo ka hadlay deegaanno ay Ciidamada Dowladda dib uga soo baxeen.\nGuddoomiye ku xigeenka dhanka arrimaha Bulshada Maamulka Gobolka Shabeelaha Hoose ee dowladda Soomaaliya Cumar Max’ud Cilmi Carabeey ayaa ka hadlay warar sheegaya in Ciidamada dowladda deegaanno gobolka ka tirsan ay dib uga soo baxeen fariisimayaal ay ku lahaayeen.\nCiidamada dowladda iyo kuwa AMISOM ayaa saakay la wareegay deegaano ka tirsan Gobolka Shabellaha Hoose, kadib dagaal xalay ka dhacay deegaanada Gendershe iyo Jilib Marka oo ay ku sugnaayeen xoogaga Al-Shabaab.\nDagaal xoogan oo ka socda deegaanka Muuri oo ku dhaw lambar Konton\nDagaal udhaxeeya maleeshiyaad hubeysan oo qaab beeleed u abaabulan ayaa waxa uu saaka mar kale ka socdaa deegaanka Muuri ee gobolka Shabellaha hoose.\nCiidamo ku hubeysan gaadiidka dagaalka oo si nabad kula wareegay deegaanka Nambar 50\nWararka ka imaanaya deegaanka Nambar 50 ee Gobolka Shabellaha Hoose ayaa sheegaya in ciidamo ku hubeysan 11-gaadiidka dagaalka ay saakay waabarigii hore gaareen deegaankaas, iyadoo maleeshiyadii deegaanka ee horay ugu sugnaa ay isaga baxeen.\nDagaallo u dhexeeya Ciidammo ka Tirsan Dowladda Somalia oo hab beeleed u abaabulan oo ka Qarxay Gobolka Shabeellada Hoose\nDagaallo u dhexeeya ciidammo kawada tirsan kuwa dowladda Soomaaliya oo hab beeleed u abaabulan ayaa saakay ka qarxay deegaanno ka tirsan gobolka Shabeellada Hoose, dagaalkan ayaa daba socda dagaallo horay uga dhacay gobolkaas.\nQaraxya ayaa xalay waxa ay siyaaba kala duwan ugu kala dhaceen qeeba ka mid ah G/Sh/Hoose\nSagal Radio Services • News Report • October 20, 2013\nXili ay magaalooyinka marka iyo Afgooye ay isaga soo baxaan Ciidamadii amaanka ee Booliska iyo nabad Sugida ayaa hada waxaa inta badan ka dhacaya Qaraxyo ay geysanayaan maleeshiyaad sida la tuhun sanyahay gacan saar la leh Al-shabaab


Sooyaalkii Siyaad Dheryadhoob Q2AAD. Sidaan W/Q: Cabdiraxiim H. Galayr | Laashin iyo Hal-abuur\nSooyaalkii Siyaad Dheryadhoob Q2AAD. Sidaan W/Q: Cabdiraxiim H. Galayr\nSooyaalkii Siyaad Dheryadhoob Q2AAD.\nSidaan qaybtii horeba ku soo sheegnay Siyaad (AUN)wuxuu ahaa nin garaad badan oo eebbe u dhaliyey maaninta iyo lafa gurka arrin walba oo loo maaro waayo.\nWaxaa dhacday oday dhalay Afar wiil iyo Gabadh inuu markii uu xaraarugayey wiilashiisa oo dul fadhiya dardaarana ka sugaya ku yidhi: “Afartiina mid aanan dhalin baa jira ee ogaada” isagoon u sheegina naftu ka baxday.\nWiilashii ayaa tuhun weyni kala galay, Hooyadii dhashayna waa joogtaa lagumase dhaco oo dhaqan maaha wiilkaaga aan aabbahayo dhalin lana aqoon Aabbihiis sheeg in lala hortago.\nArrintii wax la wadoba waxaa la waayey qaab loo maareeyo nin weliba isagaa naftiisa werwer u galay oo is yidhi war tolow ma adigaa ninka fartu ku godan tahay?.\nMaalintii dambe ayaa loo sheegay haddii ay u tagaan Siyaad Dheryadhoob inuu si hawl yar u kala saari karo, kaddibna Afartoodiiba waxay isu diyaariyeen socdaal dheer oo miley qaadanaya sahaydoodana waa qaateen, waxay hadba meel tagaan degmadii loogu sheegay markay yimaadeen, ayaa waxay u yimaadeen meel abaar ah oo laga kala guurey, in cabbaar ah hadey socdeen ayay bidhaan reereed arkeen waana ku irkadeen.\nWaxay u tageen nin odaya oo reerkiisu abaarta ku hadhay, is wareysi kaddib ayay weydiiyeen aaway degmadii kale maxaase keligaa meesha kugu reebay?\nOdaygii ayaa ugu warceliyey degmadii wixii guuri karayey waa guureen, reerkana aniga iyo Sumalkaas ayaa halkaas dhignay!\nWaxay yidhaahdeen: Sidee adiga iyo sumalku halkaas u dhigteen?\nWuxuu yidhi: Sumalka waxaan ka ilaaway xamilkii kaddibna idihii buu saartay waana kuwaas diraacna igu dhalay aniguna xamilkii baan iska ilaawo waa taas xaaskii umusha ah, sidee 60 maqal ah iyo xaaskoo umul ah miyaan geedi dheer geli karayaa?\nWaxaa jirta xilli iyo ammin go’an oo xoolaha loo ogolaado inay rimaan iyo miley laga ilaalsho oo hadhoow jiilaalkii kugu keenaya sida ku dhacday ninkan odayga ah.\nKaddib waxay weydiiyeen halkeen ka helaynaa Siyaad Dheryadhoob, wuxuu u sheegay inuu saaka reerkiisu halkan ku dhaafay oo raadkiisi yahay kaas qoyan ay ka daba tagaan waa soorey waana ambabixiyey.\nWaxay cagta saareen raadka reerkii Siyaad oo geedi ah waxay guraanba oo hadba taag iyo tog kula dhaco waxay soo gaadheen oday Orgi xaarey xambaarsan oo keligiis lugeynaya.\nWaa is bariidsheen waxayna weydiiyeen halka ay ka helayaan reer Siyaad Dheryadhoob, kaddib wuxuu odaygiina u sheegay in ay raadkii ku joogaan aysan ka hadhin ayna dhaw yihiin.\nIn cabbaar ah markay ku joogeen ayay u tageen reerkii oo degaya, markay wareysteena waa loo sheegay in reerkii heleen, waxay weydiiyeen aaway Odaygii Siyaad waxaa la yidhi:” Orgi xaaray oo hadhay ayuu soo qaaday oo soo sidaa?\nNimankii walaalaha ahaa waa is eegeen, markaasay garteen inuu ahaa ninkay soo dhaafeen, haddana waxay eegeen xoolaha meesha daaqaya tiradooda iyo badi intey le’eg yihiin waxay is weydiiyeen, war ninka ilaahay xoolahaa ugu deeqay maxaa orgi yaroo xaaray xambaarkiisa ku jujuubey?\nMeelbaa gogol loo dhigay ardaa ah waana la soo dhaweeyey, waxoogaa kaddibna odaygii baa yimid Siyaad ahaa, waana loo sheegay ragga rabay waa u tegay bariido kaddib iyo is warsi iyadoon arrinkii la guda gelin ayaa marwadiisii ku qaylisay oo adeejisay, Siyaadoow qabo, Siyaadoow keen, Siyaad yeel, isna orod iyo gucle ayuu ka bixi waayey?\nMar kale ayay is weydiiyeen, war heedheh ninkaan haweenaydu hadba dhinac u eryeysaa talo nagu biirin maayee maan iska dayno.\nHabeenkii fiidkii ayuu u yimid, waa is wareysteen waxayna weydiiyeen, labadii arrimood ee ay kula yaabeen: Maxaa adigoo waxaasoo xoola leh Orgiga xaaray kuu xambaariyey, adigoose ninka magacaas leh sidee haweenaydaadu kuu adeejinaysaa?\nUma warceline wuxuu weydiiyey waxay u socdeen, waana uga warrameen dardaarankii aabbahood ee ahaa inuusan Afartooda mid ka mid ah dhalin.\nI suga buu yidhi: Habeenkii uma tegin, wiil buu u direy oo ku yidhi ragga midba meel seexi, wiilkiibaa ku yidhi: Aabbe wuxuu idin yidhi meel ha wada seexanina ee na kaalmeeya xooluhu xero wanaagsan ma lahee mid dhinaca guryaha haka seexdo si haddii bahal yimaad laysaga dhacsho.\nSidii ayuu midba meel u seexiyey, kaddib saqdii dhexe ayuu neef garabkiis oo qaaday oo marba mid ka kiciyey war cun, ayaandarro ragga saddex ka mid ahi waa diideen ilaa ay ragga kale arkaan inaysan keligood wax cuneyn, mid ka mid ah ayaa yidhi: Raggii kale aaway waa cuneen buu ku yidhi: Isna intuu qaatay ayuu isku hubsaday.\nWaagii markuu baryey ayuu Afartoodii isu keenay, markaasuu u keenay neefkii oo xubintii xalay ka maqan tahay, wuxuuna yidhi, haddaan idiinka warcelinayaa, middii aad iigu timaadeen iyo labadii aad ku darsateenba?\nKaddib Siyaad baa qaylo dhaamiyey oo haweeydiisii u wacay markaasuu yidhi: Heblaayoow aqalka meeshaad ka dhistay waa kala dheertahay fur oo halkaas ka dhis, waayahay ayay tidhi, haddana mar kale ayuu yidhi: Fur oo halkaas kale ka dhis waa marooraaye, markuu saddex jeer xaaskii adeejiyey ee ay haye maahine maya iyo muran dhihin, ayuu yidhi: Haddaan shalay diidi lahaa maanta ima maqasheen waana sababtaan shalay warkeedaa u dhageysanayey.\nArrinta labaad hilibka aad cunteen ka warrama, waa macaan waa heer sare ayay dhaheen, wuxuu yidhi: Haddaan Orgigii shalay ka tegi lahaa hooyadii baan idiin bireyn lahaa waana Orgigii xaaray hilibkiisa waxaad ka dheregteen.\nWaa yaabeen, haddaan idiin sheego Afartiina midka aan Adoogiin dhalina waa ninka xalay xubinta maqan cuney ee keligiis Garabka cuney.\nWaa lays weydiiyey kaddibna wiilkii baa yidhi: Anigaa cunay oo SIyaad wuxuu ii sheegay inaad wada cunteen.\nHalkaas ayuu ku kala saaray, una sheegay ninkan inuu walaalkood hooyadood dhashay yahay, kuwa kalena isku hooyo iyo aabbe yihiin.\nXigasho: Nabaddoon Kaarshe Axmed Belel(Zurich)


Ma jiro AirPods Pro cusub illaa 2022 | Waxaan ka socdaa mac\nIn kasta oo jiilka labaad ee AirPods ay ficil ahaan diyaar u yihiin in la soo bandhigo inta lagu gudajiro sanadkan 2021, AirPods Pro waxay umuuqataa inay waqti dheer qaadan karto in la arko iftiinka. Falanqeeyaha caanka ah ee Apple Ming-Chi Kuo, Ayaa sharraxaad ka bixisay warbixinteedii ugu dambeysay in shirkadda Cupertino aysan soo bandhigi doonin moodooyinka cusub ee AirPods Pro illaa sanadka dambe\nDabcan wararka xanta ah ayaa aad ugu yaraa arrintan In kasta oo ay tahay xilli hore in la yiraahdo Apple ma haysto cusbooneysiin ku saabsan sameecadaha dhagaha la 'ee loo qorsheeyay sannadkan, haddana waxaa suurtagal ah inay ugu dambayn sidaas noqoto.\nuu macnaheedu waa inUe waxay daabacday warbixinnadii falanqeeyahan caanka ah ee ku saabsan suurtagalnimada bilaabista AirPods Pro sanadka 2022. Waxay umuuqataa markaa sanadkaan inaan ka baxeyno jiilka labaad ee Pro laakiin haddii aan dooneyno inaan helno hubaal cusub nooca AirPods asalka ah, kiiskan waxaa jira hadal ku saabsan samaacadaha dhagaha leh naqshad la mid ah AirPods Pro.\nXaqiiqdu waxay tahay in sameecadaha dhagaha ee Apple ay arkayaan isbadal markii ugu dambeysay la bilaabay Beats Studio Buds (oo wali aan iib aheyn) iyo in ka badan jiilka labaad ee cusub ee AirPods. Falanqeeyaha ayaa sii sharaxaya taas Soosaaradan Apple waxay matalayaan isbeddelada habka dadka isticmaala Apple ay wax u iibsadaan iyo kuwa aan isticmaaleynin, laakiin macno ahaan waxaan hubnaa in danaha shirkada leh tufaaxa la qaniinay ay tahay in aalado badan oo suurtagal ah la iibsado.\nSida laga soo xigtay Kuo, shirkadda Cupertino waxay imaan doontaa rubuckan sanadka qiyaastii 5 milyan oo dhego-yare oo ka yar hoos u dhigista saadaasheeda hore ee ah 75 milyan oo unug ilaa 70 milyan. Jaantuska weli aad u sarreeya oo Bel ku haya meelaha ugu sarreeya ee iibka.\nWadada buuxda ee maqaalka: Waxaan ka socdaa mac » Apple » Xanta » Ma jiro AirPods Pro cusub illaa 2022\nApple waa macmiilka ugu weyn ee ka shaqeeya barta Google ee keydinta daruuraha


Bruno Fernandes Oo Shaaca Ka Qaaday In Edinson Cavani Uu U Sheegay Halka Uu Ku Toosinayo Laadkiisa Xorta Ahaa\nHomeWararka Ciyaaraha MaantaBruno Fernandes oo shaaca ka qaaday in Edinson Cavani uu u sheegay halka uu ku toosinayo laadkiisa xorta ahaa\nBruno Fernandes ayaa shaaca ka qaaday in Edinson Cavani uu u sheegay halka uu ku toosinayo laadkiisa xorta ah kulankii ay Man United guusha 3/2 ah ka gaadhay Liverpool.\nUnited ayaa ku garaacday FA Cup wareega afaraad kooxda ay xafiiltamaan iyadoo uga mahadcelineysa laadkii xorta ahaa ee Fernandes, ka dib goolal hore oo ay u kala dhaliyeen Mason Greenwood iyo Marcus Rashford.\nOle Gunnar Solskjaer ayaa kursiga keydka ku soo bilaabay Fernandes, laakiin xiddiga reer Portugal ee saameynta leh ayaa soo galay qeybtii labaad si uu guul ugu horseedo United.\nWuxuu la hadlay BBC-da kadib: “Muhiimadda ugu weyn waxay ahayd inaan aado wareega xiga, dhib malahan cida dhalisa. Dabcan hadaan dhaliyo, waan faraxsanahay, tani waa hubaal.\nWaxaan in badan ka shaqeeyaa, laadadka xorta ah,. Edi Cavani ayaa ii sheegay qaabka iyo dhinaca aan u tuuri lahaa Dabcan waan u tuuray waana dhaliyay.


Siyaasi Jaamac Shabeel Oo Saddexda Xisbi Qaran Ku Tilmaamay Shandado Saddex Nin Sitaan Lana Gaadhay Wakhtigii La Is Dhaafin Lahaa! | Foore News\nHome Warar Siyaasi Jaamac Shabeel Oo Saddexda Xisbi Qaran Ku Tilmaamay Shandado Saddex...\nSiyaasi Jaamac Shabeel Oo Saddexda Xisbi Qaran Ku Tilmaamay Shandado Saddex Nin Sitaan Lana Gaadhay Wakhtigii La Is Dhaafin Lahaa!\nHargeysa, April 12, 2021- (Foore)- Siyaasi Jaamac Ismaaciil Cige (Jaamac Shabeel) oo ka mid ah siyaasiyiinta madaxa bannaan kadib markii muddo hore bannaanka laga dhigay xisbigii uu ka mid ahaa ee KULMIYE ayaa waxa uu si weyn u soo dhaweeyey xeerka ururrada iyo axsaabta qaranka ee ay Golaha wakiilladu wax ka baddalka iyo kaabista ku sameeyeen oo uu sheegay in uu meesha ka saarayo nidaamkii ururradu u soo baxayeen oo uu sheegay in uu qabyaalad ku fadhiyay halka uu sidoo kale aad u dhaliilay xisbiyada wakhtigan ee saddexda ah oo uu ku tilmaamay saddex shanadood oo saddex nin gacanta ku sitaan oo aan haba yaraatee wax shuruuc ah iyo nidaam toona ah ku dhisnayn ama dhexdooda lagaga dhaqmin.\nSiyaasi Jaamac Ismaaciil Cige (Jaamac Shabeel) waxa uu dhallinyarada ugu baaqay in ay ka faa’iidaystaan fursadda xeerkani siinayo oo meesha laga saaro saddexda xisbi qaran ee wakhtigan isaga oo ugu baaqay dhinaca kalena in ay dadku hadhaw marka ay xisbiyada dooranayaan ku qiimeeyaan dadka hogaammada u ah.\nSiyaasi Jaamac Ismaaciil Cige (Jaamac Shabeel) oo shalay Telefishanka Goob-joog kula hadlay magaalada Hargeysa waxa uu yidhi: “Maaha macquul in la yidhaa saddex xisbi oo kali ah ayaa dalka ka jiraya. Saddex xisbi oo ah saddex shandadood oo saddex nin kala sitaan. Waynu ognahay xisbiyada imika jiraa wax sharciyad ah oo ay ku dhaqmaan ma jirto. Waxaan maqlayay qaar lahaa waxa loo gudbay oo la faro galiyay xeerarkii xisbiyada. Waa kuma xisbiga ku dhaqma xeer u yaallaa. Ma jiro dalkeena xisbi ku dhaqma xeer u yaallaa dhexdiisa. Waynu wada ognahay ee umadda yaan been loo sheegin. Saddexduba khaarajal qaanuun ayay ku shaqeeyaan. Xisbiyadan saddexda ahi waxa ay caqabad ku yihiin dhallinyaradii u soo bixi lahayd hogaaminta dalka. Waddankeenu maanta waxa uu horumar ku gaadhi karaa oo caqabaddan jirta kaga bixi karaa marka ay dadka da’da yari soo galaan hogaaminta iyo talada dalkooda (Leadership). Agaasimayaal baa loo magacaabay iyo waxaasi macno ma samayso. Agaasimayaal baa qaar laga dhigay waxaasi wax macno samaynaya maaha. Waa in ay dhallinyaradu hogaaminta dalka timaaddaa. Xisbiyada wakhtigan jira liisankiiba waa ka dhacayaa ay haysteen tobanka sano waxa uu ka dhacayaa February haddii Alle yidhaa. Dhiig cusub baa loo baahan yahay dhiig cusub”.\nDhinaca kale Jaamac Shabeel waxa uu sheegay in aanu qabin fikradda ah in dawladda iyo xisbigeeda KULMIYE doonayaan in ay labada xisbi ee kale meesha ka saarto isaga oo sheegay in aanay awood u lahayn arrintaasi ee ay tahay wax ku xidhan shacabka oo dooran doona xisbiga uu doono. Isaga oo arrintaa ka hadlaya waxa uu yidhi Jaamac Shabeel sidan:\n“Ma aha wax Muuse ku xidhan. Xisbiyadan haddii ay shacabku diidaan way iska tagayaan haddii ay doortaanna way joogayaan ma aha wax cid gaar ah ku xidhan waa wax ku xidhan doonista shacabka. Ma aha wax ku xidhan xisbiga KULMIYE. Mar haddii la yidhi doorasho toos ah ayay ku soo baxayaa way ka wanaagsan tahay qaabkii hore ee ahaa ururro ayay ku soo baxayaan. Waynu soo aragnay qaabkaasi waaka qabyaaladda toosiya ee waliba tartanka xun galiya qabyaaladda. Marka ururrada laga hadlayay lamaba arkayn dadka hogaanka u soo taagan. Waxa la arkayay xildhibaan yar oo reerkiina ah oo loo codaynayay. Tani ayaa ka wanaagsan imika. Waayo tan waxa loo codayn doonaa dadka u taagan hogaanka xisbiga la dooranayo. Kuwaasi ayay dadku kala dooran doonaan” ayuu yidhi Siyaasi Jaamac Ismaaciil Ciga (Jaamac Shabeel) oo hore uga tirsanaan jiray xisbul muxaafidka KULMIYE ahaana guddoomiyihiii golaha dhexe ee xisbigaasi.\nPrevious articleSirta Caafimaadka Iyo Soonka Bisha Barakaysan Ee Ramadaan — Dr. Saadiq Eenow\nNext articleMadax-dhaqameed Ka Hadlay Xaaska Ismaaciil Buubaa Oo Ciidamada Ammaanku Xabsiga U Taxaabeen


Is-rasaaseyn maanta mar kale ka dhacday Muqdisho iyo khasaare ka dhashay - Caasimada Online\nHome Warar Is-rasaaseyn maanta mar kale ka dhacday Muqdisho iyo khasaare ka dhashay\nIs-rasaaseyn maanta mar kale ka dhacday Muqdisho iyo khasaare ka dhashay\nMuqdisho (Caasimada Online) – Faah-faahino dheeriya ayaa ka soo baxaya is-rasaaseyn xoogan oo goordhoweyd ka dhacday Isgoyska Ex-Koontarool Afgooye ee magaalada Muqdisho, taasi oo u dhaxeysay ciidamo ka wada tirsan dowladda federaalka.\nIs-rasaaseyntan ayaa waxay dhex-martay ciidamada Booliska iyo kuwa Millateriga ee dowladda, kadib markii ciidamo millateri ah oo watay mootooyin ay rasaas kor u rideen, midaasi oo keentay in labada ciidan uu iska hor-imaad dhex-maro.\nCiidamad booliska ee ku sugnaa isgoyska Ex-Koontarool ayaa ka shikiyey rasaasta ay fureen ciidamada millateriga, iyada oo is-rasaaseynta labada dhinac ay muddo socotay, sida ay Caasimada Online u sheegen dad goobjoog ah.\nXiliga uu iska hor-imaadkan dhacayay ayaa waxa gebi ahaanba mashquul ahaa isgoyskaas, taasi oo uu hakad galiyay is-rasaaseynta labada dhinac.\nWararka ayaa intaas kusii daraya in is-rasaaseyntaasi ay ku dhaawacmeen ilaa inta la xaqiijiyey lix qof, oo afar kamid ah yihiin shacab, halka labada kalena ay ahaayeen ciidanka millateriga ee ugu horeyntii rasaasta furay.\nWaxa gebi ahaanba hadda degan xaalada guud ee Isgoyska, kadib markii ay goobta iskaga baxsadeen ciidamada millateriga ahaa ee markii hore furay rasaasta, isla markaana sababay iska hor-imaadka labada dhinac.\nMagaalada Muqdisho ayaa maalmihii u dambeeyay wajaheysay iska hor-imaadka noocan oo kale ah ee dhexmara ciidamo ka wada tirsan dowladda, kuwaasi oo inta badan ay waxyeelo kasoo gaarto shacabka


57-guuradii Asaaska Ciiddanka XDS: Munaasabad Gocasho Taariikheed Kaaf Iyo Kala Dheeri leh. – Radio Dalsan FM 91.5 MHz | Warar Sugan | Somalia News\n57-guuradii Asaaska Ciiddanka XDS: Munaasabad Gocasho Taariikheed Kaaf Iyo Kala Dheeri leh.\nTiirka ay Dowladaha ku hawl galaan ayaa lagu tilmaamaa inay yihiin Ciiddamadda Qalabka Sida, kuwaasi oo loo dhidbay inay difaacaan dadka iyo dalka.\nWaana hubanti inay Ciiddankeenna XDS yihiin Ciiddan kaalin lama illaaban ah ka soo qaatay Difaaca Qaranka iyo Ilaalinta Xuduudaha Bad iyo Berriga.\nWaxaa lagu xusuustaa Sooma-jeestayaasha XDS sida Waddaniyadda xambaarsanayd ee ay naftooda qaaliga ugu hureen inay dadka iyo dalka ka difaacaan caddowga gudaha iyo kuwa Xuduudaha.\nTan iyo markii Ciiddanka XDS la asaasay bishii April 12-dii ee sannadkii 1960-kii ilaa burburkii ku yimid Nidaamka Dowladnimo ee dalka, waxay ahaayeen Ciiddan daacad ah oo har iyo habeen u taagnaa Difaaca Dalka.\nSaraakiishii dhidibadda u aasay Ciiddanka XDS ayaa waxaa laga xusi karaa Taliyihii ugu horreeyey ee Ciiddanka XDS, Marxuum Jeneral Daa’uud Cabdulle Xersi, oo isagu xilkaasi hayey 1960-kii ilaa 1964-kii.\nMarxuumka waxa uu ku geeriyooday Isbitaal ku yaalla magaalladda Mosko ee dalweynihii Midowgii Soofifeet (USSR), oo haatan loo yaqaano dalka Raashiya.\nJeneral Daa’uud waxa lagu tilmaamaa Aabaha asaasay Ciiddanka XDS, waxayna Saraakiisha iyo Ciiddankii hore rumeysan yahay inuu Jeneral Daa’uud C/lle Xersi ahaa Halyeey iyo Waddani u taagnaa horumarinta Awoodda Ciiddamadda iyo Difaaca Dadka iyo Dalka Somalia.\nWaa hubaal inay Ciiddanka XDS guulo waa weyn soo hooyeen Xilliyaddii Colaadaha ee uu dalkeenna ku jiray Xaallad Dagaal.\nGuulihii Lama illaabaanka ee lagu xusuusto XDS ayaa ahaa Dagaalkii ay Ciiddanka Ethiopia la galeen sannadkii 1964-kii, kana dhacay Deegaanka Wajaale ee W/galbeed ee Jamhuuriyadda Somalia.\nIska horimaadkaasi oo ahaa mid ay Jeyshkeenna ku muujiyeen Geesinimo, waxaana si khaas ah loogu xusuustaa Halyeey Maxamed C/lle Xalane oo ku shahiiday isagoo Calanka Qaranka ka qotominayey goobihii lagu dagaalamay.\nSidoo kale, ciiddanka XDS waxaa lagu xusuustaa Dagaalkii ay Ciiddanka Ethiopia la galeen sannadkii 1977-kii.\nCiiddanka XDS waxay ahaayeen Ciiddamo ka dhisnaa Qalabka iyo Mooraalka Waddaniyadda, waxayna goobaha dagaalka ka muujiyeen wacdarro iyo Xeellado Ciiddan oo ay Dowladaha waa weyn la amakaageen.\nQeybihii kala duwanaa ee Ciiddanka XDS, sida Ciiddanka Dhulka, kuwa Cirka iyo kuwa Badda ayaa waxay ka soo dhalaaleen Waajibaadka Qaranka, waxayna ku muteysteen Ammaan, Abaalmarin iyo Taageeradda Mujtamaca.\nXusuusta Lama illaabaanka ee Ciiddankeenna ayaa bohol lagu riday, markii ay Dowladdii Kacaanka sii liicaysay, taasi oo ugu dambeyntii soo dedejisay Kacdoonkii Jabhadaha Hubeysnaa, oo iyaguna xaalladii ka si idaray.\nTaangiyaddii ilaa qoryihii fududaa ee yiillay Xerooyinka min Gaasaska, Guutooyinka, Qeybaha ilaa Bakhaaradda Kaydka ee Ciiddamadda waxa uu gacanta u galay dad rayid ah, kuwaasi oo Hubkii Qaranka lagu difaacayey ka dhigtay hub wax lagu dhaco, wax lagu dilo, lagu isbaaraysta ama lagu difaco Beelaha ama Hoggaamiye Kooxeedyadda.\nBurburkii Dowladnimo ayaana la dhihi karaa inay Ciiddankii Qaranka ku tabar beelaan, waxayna taasi keentay inay Sohdimaha dalka baylah noqdaan, ilaa ay ugu dambeyntii Ciiddankeenna noqdaan kuwa ugu liita Ciiddamadda dalalka deriska iyo kuwa Caalamka.\nXilligan, oo ay Dowladda Federalka majaraha dalka hayso ayaa waxaan weli si fiican loo dhisin Ciiddanka Qaranka, iyadoo Siyasiyiinta cuqdad ka qabaan Ciiddamadda oo ay u arkaan inay Afgembi ku qabsan karaa Talada dalka.\nFikirka noocaasi oo ay Siyaasiyiinta Dowladihii KMG ilaa Dowladda Federlka laga dareemi karo ayaa waxay khasabtay in ay Ciiddankeenna Qiimeynta Caalamka ka galaan Kaalinta ugu hooseyso.\nWaxaa luntay Naanaystii Ciiddanka XDS ee ahayd Libaaxyadda Afrika, waana ayaan-darro inaan Heerka Caalamka ka galno Qiimeyntaasi.\nQiimeyn lagu soo daabacay Websaytka Hay’adda Caalamiga ee GFP International ayaa waxaa lagu xusay inay Milliteriga Somalia yihiin Ciiddanka ugu tabarta yar Ciiddamadda 162-Waddan.\nKhubarada Milliteriga ayaa rumeysan in dib-u-dhiska Ciiddanka weli ku hor gudban yihiin caqabado, oo ay ugu horreeyaan iyagoo aan helin Qalab, Daryeel iyo Mushaar ku filan oo joogto ah.\nWaxay kaloo Ciiddanka cuqdad nafsi ka qaadeen Ciiddanka AMISOM, kuwaasi oo ay Beesha Calaamka siiyeen Daryeel Khaas oo caynba cayn ah, waxayna ka mushaar iyo nolol fiican yihiin Ciiddanka Qaranka.\nMarkaynu isku soo duubno, waxaa la qiri karaa inuu Mustawihii Ciiddanka X.D.S. aad u hooseeyo, mana muuqdaan ifafaalo horseedi kara inay gaaraan Mustawahii ay taagnaayeen Burburka Dowladdii Kacaanka ee loogu yeeri jirey Libaxyadda Afrika.\nBoqolaal Muhaajiriin ku xiran Maraykanka oo cuntada ka soomay.


Hadaba Maxaa u Qabsoomey Wasiiradii Cusbaa Ee loo Magaabey K/Galbeed:-(Akhriso) – hareerley\nHadaba Maxaa u Qabsoomey Wasiiradii Cusbaa Ee loo Magaabey K/Galbeed:-(Akhriso)\nJune 22, 2019 June 22, 2019 Daadir\t0 Comments\nHadaba kolkii isbedel ku yimid Maamulka K/Galbeed ayaa waxaa la Magacaabey Gole Wasiiro Cusub Oo ay shacabka ka sugayeen in ay ku soo kordhiyaan waxyaabo isbadal muuqda Oo shacabku Taaban karaan .\nHaddii aanu soo Qaadno Gobolka Shabeelaha hoose ayaa waxaan ku aragney hal wasiir iyo wasiir ku xigeen Oo booqdey.\nHadaba Wasiirada Cusub ee K/Galbeed maxay ku soo kordhiyeen Shacabka ayaa u baahan horumar la taaban karo wasiirada qaar ayaa uun barahooda bulshada kula wadaaga shacabka waxyaabo kale Oo aanan micna ku jirin.\nWasiiradaan markii lagu dhawaaqey ayaa dhaiinyaradu K/Galbeed u riyaaqdey iyagoo markaasi u Arkaayey in ay isbadal muuqda ka sameeyaan Cariga K/Galbeed hadii ay noqoto warfaafin,shaqo,dhanka beeraha,biyaha iwm.\nHadaba shacabka ayaa idiin xisaabinaya in waxqadku muuqdo iyagoon dowlada dhexe Cambaarey ileyn Dowlada dhexe waxaa shacabka uga mas’uul ah waa Maamulka K/Galbeed Maamulkana idinka ayuu idiin igmadey Soomaliduna waxay ku maahmaahdaa” hadalyar iyo howl badan” waa taasi tan lagu najaxi karo.\nBaarlamaankana Qormo ayaan ka soo qori doonaa siduu u shaqeeyaa Barlamaankani K/Galbeed ma yahay mid ka duwan kii hore.\nW/Q :-Xuseen Sadiiq Cali\nXuseen Sadiik home facebook\n← (Daawo):- Sidee looga Dabaaldegey Magaalada Marka iyo Shiribyada ka dhacay..\nGolaha Baarlamaanka Soomaliya Oo kulmaya hadaba maxaa looga hadleyaa? →\nR/W Kheyre oo xalay ku hoyday Dhuusamareeb & kulamo ka socda0 45\nHogaamiyaha Koonfur Galbeed oo Magacaabis Sameeyay0 45\nG0laha shacabka oo meel mariyey sharci muhiim ah0 45\nHogaamiye Laftagareen oo kulan la qaatay wafdi ka socda DFS & QM:-(Sawiro)0 45\nWar Saxaafadeed ka soo Baxay Gudigii Xaqiiqo Raadinta Ee BJFS:-(Akhriso)0 45\nHassan Rouhani says Iran is still keen to save nuclear deal0 45\nTurkish sailors detained in Libya arrive in Istanbul0 45\nUN Human Rights Chief Urges Swift Transition in Sudan0 45\nDEG DEG: Ciidamada Amaanka Iyo Al Shabaab oo ku dagaalamay Muqdisho Iyo Toogasho ka dhacday magaalada….0 45\n(Daawo):- R/W Xasan Cali Kheyre Oo Dhalinyarada Galkacyo Kula Hadley Garoonka Cawaale0 45\nMagaalada Marka Oo si weyn looga Dabaal degey Munaasabada Xoriyada Soomaliya Ee 1da luulyo:-(Sawiro)0 45\nDowladda Soomaaliya oo xiriirka u jartay dalka Guinea0 45


Booliska Mareykanka ee magaalada ay Soomaalida ku badan yihiin oo "la kala dirayo" - Tilmaan Media\nBooliska Mareykanka ee magaalada ay Soomaalida ku badan yihiin oo “la kala dirayo”\nGolaha deegaanka magaalada Minneapolis oo ah magaalo ay aad u deggan yihiin dadyowga jaaliyadda Soomaalida ee dalkaasi Mareykanka ayaa ballan qaaday in uu kala dirayo waaxda booliska magaaladasi, arrintaa oo noqoneysa tallaabo loo qaaday dhanka wanaagsan, xilli dalkaasi oo dhan ay ka socdaan dibadbaxyo ka dhashay dilkii bishii la soo dhaafay magaaladaasi loogu geystay George Floyd oo ahaa nin madow ah.\nSagaal ka mid ah xildhibaannada golaha deegaanka Minneapolis ayaa sheegay in la dhisayo nidaam cusub oo ka shaqeeya badqabka shacabka.\nBooliska magaaladaasi ayaa in badan lagu eedeeyay cunsuriyad iyo midab-takoor.\nDuqa magaaladaasi, Jacob Frey, ayaa mar sii horreysay ku gacan seyray in la kala diro waaxda booliska ee magaaladaasi, hadalkaa oo sababay in dadka dibadbaxyada dhigayay ay ku oriyaan.\nDibadbaxyo looga soo horjeedo cunsuriyadda ayaa lagu qabtay qeybo badan oo Mareykanka ah ka dib geeridii George Floyd ee ku dhintay gacanta booliska.\nHaseyeeshee waxaa la debciyay tallaabooyinka amniga lagu sugayay ee guud ahaan waddankaasi muddadii ay socdeen dibadbaxyadani, maadama aysan jirin rabshadihii dhacayay maalmo dhaweyd.\nAaska Floyd ayaa la qorsheeyay Talaadada berry ah in lagu qabto Houston, oo ah magaaladii uu ku soo koray ka hor inta uusan u guurin dhanka magaalada Minneapolis.\nMudaaharaadyadan ayaa billowday ka dib markii baraha bulshada lagu faafiyay muuqaalka qaabka uu u dhintay ninkan Ameerikaanka madowga ahi, iyadoo la arkayay askari boolis caddaan ah oo jilibka qoorta kaga haya ilaa uu ka naf-baxay.\nAskarigaasi oo lagu magacaabo, Derek Chauvin, ayaa shaqada laga eryay, waxaana lagu soo oogay dacwad dil ah. Seddex askari oo kale oo goobta joogay ayaa sidoo kale iyagana shaqada laga eryay, waxaana lagu eedeeyay inay gacan ka geysteen dilkiisa.\nMinneapolis waxaa deggan Soomaali aad u badan, waxaana booliska magaaladaasi in badan lagu eedeeyay faquuq iyo mibad-takoor lagu beegsanayo dadka laga tirada badan yahay ee sida jaaliyadda Mareykanka madowga ahi.\nMaxaa kasoo baxay kulankii madasha xisbiyada qaran iyo gudoonka baarlamanka\nTurkiga iyo diyaaradaha dagaalka ee bilaa duuliyaha ah (Drones)


iyada / iyada\n"Hogaamiyaha adeegaha ah ee udagaalama Edmontonia oo dhan"\nGiselle waxay ku kortay tuulo yar oo macdanta laga qodo oo ku taal gobolka Benguet, Filibiin. Iyada iyo walaalkeed waxay noqdeen agoon kadib markii shil dilal ah uu ku dhintay waalidkeed iyo walaasheed. Sanadkii 2007, waxaa loo kafaala qaaday Kanada waxayna u guurtay Edmonton sanadkii 2008. Waxay dhamaysay Bachelor of Commerce oo ay ka qaadatay Jaamacadda Alberta School of Business, waxayna ka shaqeysaa hay'ad aan macaash doon ahayn oo siisa caawimaad sharci oo bilaash ah dadka saboolka ah.\nSafarka Giselle ee cajiibka ah waxaa lagu diiwaangeliyey qormooyin dhowr ah sida Soo Kordhinta Qunyar Socodka Haweenka Mashruuca 150: Sheekooyinka Haweenka Muhaajiriinta ah ee 150, Paglalayag: Filibiin ilaa Kanada Safarka Taxanaha, Hoyga: Sheekooyinka Isku Xidhmaya Dhammaanteen, iyo Dabaaldega Haweenka Muhaajiriinta ah ee Kanada: Sheekooyinka Dhibaatada iyo Guul.\nGiselle ee Golaha\nSanadihii la soo dhaafay, waxay ka soo shaqeysay guddiyada Rio Terrace Community League, Edmonton Board Advisory Board, iyo Edmonton Federation of Leigua Community. Waxay ku tabaruceysaa inay tahay qoraa wax ka qora Alberta Filipino Journal iyo harqaanka dharka loogu talagalay Boomerang Bags YEG iyo Edmonton Boorsooyinka loogu talagalay Shaqaalaha Caafimaadka. Waxay gacan ka geysataa sababaha caafimaadka iyada oo si joogto ah ugu tabarucda dhiigga Adeegyada Dhiigga ee Kanada iyo timaheeda loogu talagalay Xasuuqii Timaha, oo sanadle ah Edmonton lacag-ururin lagu taageerayo carruurta qaba kansarka.\nGiselle waxay ku nooshahay xaafada Rio Terrace ninkeeda, walaalkeed kayar iyo dadka ay wada dagan yihiin. Maaddaama qof aan gaari wadi karin, way socotaa waxayna qaadataa transit si ay ugu dhex wareegto magaalada iyo galbeedka Edmonton tanina waxay saameyn ku yeelatay aragtideeda magaalada. Waxay si adag u aaminsan tahay in qof kasta oo Edmonton ku nool uu u qalmo nolol wanaagsan iyo barnaamijyo iyo adeegyo habboon, iyadoo aan loo eegin nooca guri ee ay leeyihiin, inta lacag ee ay helaan, ama sida ay u kala wareegaan.\nSoodejiso Qalabka Warbaahinta ee Giselle


Waa Maxay Tayada Aqooneed ee Maamulaha Wanaagsan? | Afrikaan I Saldhiga xalka caqabadaha\nCabdijabaar Sh. Axmed — February 13, 2020\nHalkaan waxaan ku sheegi doonaa 5-ta astaamood ee waajibka ah in la raaco, waa haddii aad doonayso inaad noqoto maamule wanaagsan. Calaamadaha lagu garto maamulaha xun waxaa kamid ah shaqada fudud ayuu ka dhigaa shaqo adag ama xun, halka maamule fiican uu sameyn karo shaqo xun oo loo dulqaadan karo. Hadaba, sidee maamule xun ugu dhigi karnaa mid fiican. Kuwani waa shan astaamood oo muhiim ah.\nDabacsanaantu waa furaha koowaad\nSahan lagu sameeyay shaqaalaha ayaa lagu ogaaday in ku dhawaad 40% musharaxiinta shaqooyinka caalamka ay sheegaan in jadwalka dabacsan uu ka mid yahay seddexda arrimood ee ay tixgeliyaan marka ay dooranayaan boos shaqo.\nLaakiin, jadwallada is-beddelka ah ma’ahan qaybta kaliya ee ugu muhiimsan ee maareynta — la dhaqanka shaqaalaha sida shaqsiyaadka sidoo kale waa muhiim. Taas macnaheedu waa inaad ku kala duwanaan kartid sida aad uga jawaabeyso xaaladaha kala duwan. Maareeyayaasha wanaagsan waxay ula dhaqmaan shaqaalahooda si bani’aadamnimo leh. Taas macnaheedu waa inay ula dhaqmaan si dabacsan iyo isfahan leh.\n2. Daacadnimadu Waa Muhiim\nAan dhahno sharraxaadda shaqo waxay leedahay “jadwal dabacsan” iyo “jawi taageero leh.” Waxaad ogaataa qeexitaanka maamul ee dabacsanaanta macnaheedu waa in aad shaqada imaan karto waqti kasta inta u dhexeysa 7:55 iyo 8:02. marwalba, oo aad iscaawisaan.\nDaacadnimada macnaheeda ma’ahan mid qumman, laakiin waxay ka dhigan tahay sixitaanka dhibaatooyinka markay soo baxaan. Siinta shaqaalaha tusaalooyin qaas ah oo ah sida, goorta, iyo waxa ay horumarin karaan ayaa aad uga qiimo badan sida indho indheeynta dhibaatada ku ah shaqaalaha.\nMaareeyayaasha, dabcan uma sheegi karaan shaqaalaha macluumaadka qarsoodiga ah, laakiin waxay u sheegi karaan waxay u baahan yihiin inay ogaadaan inay shaqooyinkooda qabtaan. Maamulayaasha daacada ah ma sheegaan macluumaadka.\nSharciyada shaqaalaha qaar ayaa ku saleysan fikirka naxariista loo naxariisto shaqaalaha. Haddii shaqaalaha haysto cunug wakhti dhaw la dhalay, waa wax u fiican in hooyada ama aabaha cusub ay fasax u helaan oo ay la seexdaan ilmaha yar. Wadamada sida Norway ayaa hooyada wakhtiga dhaw dhashay loo oggalyahay inay muddo sanad ah ay ka maqnaan karto shaqada, halka aabaha loo oggalyahay 2 bilood.\nHaddii shaqaalaha dhabarka ku xanuunaayo una baahan yihiin miis taagan ama kursi khaas ah in la siiyo waxay kamid tahay naxariista loo naxariisto shaqaalaha, waliba waxaa wanaagsan in sharci laga dhigo gudaha Soomaaliya. Maxaa yeelay shaqaalaha ayaa noqon karo qof naafo ah ama qof jir ahaan jilacsan oo aan awood fiican lahayn.\nXaqiiqooyinka kale ee naxariis laguma sharaxo sharciga. Dawladda federaalku ma lahan sharci kaa raba inaad siiso maalmo dheeraad ah oo fasax ah marka qof soddoh ah hooyadeed ay dhimato, laakiin qof naxariis leh ayaa iska leh. Ma jiro sharci jira oo kaaga baahan inaad oggolaato jadwal dabacsan si shaqaalahaagu ugu laabtaan kulliyadda jaamacadda si ay u dhammaystiraan shahaadadooda, laakiin naxariis ayaa leh.\nMaareeyayaasha wanaagsan waxay raadiyaan qaabab ay ku muujiyaan naxariis, xittaa markii sharcigu uusan u baahnayn.\n4. Mushaar caddaalad ah\nXeerka Xiriirka Shaqaalaha ee Qaranka wuxuu illaaliyaa xuquuqda shaqaalaha inay ka wada hadlaan xaaladaha shaqada, oo ay ku jiraan mushaharka shaqaalaha oo kale. Laakiin dadka kama hadlaan maamulaha maamula shaqaalaha.\nIskuulka Harvard Business School, Zoë Cullen iyo kan UCLA ee Ricardo Perez-Truglia waxay ogaadeen in markii ay dadka weydiiyeen inay qiyaasaan mushaharka shaqaalaha la shaqeeyo, waxaa usoo baxday qiyaasta celcelis ahaan ayaa noqotay 16% .\nDadka kama hadlaan mushaharkooda, taas oo macnaheedu tahay in maareeyayaasha shirkadaha si fudud u siin karaan dadka si aan caddaalad ahayn. Waana dhaqan-xumo qaab daran in aad si xigto ahaan ah ugu kala badiso mushaarka. Maamulayaasha waa in ay ogadaan in caddaalada ay qeyb libaax ah ka ciyaarayso nolosha guud ee aadanaha.\nMaamulayaasha fiicani waa inay fahmaan in bixinta mushaar caddaalad ah ee qofkasta uu muhiim u yahay guusha; waa inay wanaag dareemaan markay shaqaaluhu kala hadlayaan magdhowgooda maxaa yeelay qof walba waa inuu sida caadiga ah uu helaa mushahar macquul ah.\nMushaharka cadaaladda ah ma’ahan inuu haysto isla mushahar la mid ah kan shaqaalaha oo kale ee isla meesha ku jira. Mushaharka cadaaladda waxa kale oo ay macnaheedu tahay in shaqaaluhu helayaan sicir suuq caddaalad ah. Daraasad ayaa lagu ogaadey in shaqaalaha baddela shaqooyinkooda ay u beddelaan mushaar awgeed. Shirkadaha aan bixinin mushaar fiican waxay kasbadaan in ay shaqaalaha ka tagaan.\n5. Waxay dhisaan kooxo guuleysta oo leh hoggaan maskixiyeed\nMaamulayaasha fiican uma fiirsadaan oo kali guusha ay gaareen – laakiin waxay fiiriyaan guusha kooxda ay maamulaan. Ururka Maareynta Kheyraadka Aadanaha ee ka dhisan dalka Mareykanka waxay yiraahdeen ‘si loo noqdo hoggaamiyeyaal wanaagsan, maareeyayaasha – gaar ahaan kuwa ku cusub jagada – ay tahay inay horumariyaan fikirka hoggaamiyaha.\nHogaamiyaha waa inuu u arkaa xaaladaha si ka duwan kan tabaruca shaqsiga ah uusan arkin. Hogaamiyaha ayaa diiradda saara sawirka weyn wuxuuna dadka ka caawiyaa isu keenista dadka si ay u gaaraan yoolal muhiim ah. Ma filan kartid inaad si dhakhso ah uga booddo “qabashada” door aad ku yeelato “maareeyn” adigoo aan haba yaraatee ka dhimman xirfadahaaga hoggaaminta. Maareeyayaasha wanaagsani waxay ka shaqeeyaan sidii ay u buuxin lahaayeen nusqaamahaas isla markaana u beddeli lahaayeen aragtidooda mid ka mid ah hoggaamiyeyaasha.\nHogaamiyaha wanaagsan wuxuu raadiyaa shaqaalaha inay la kulmaan kaqeybgal iyo xushmeyn. Ma’aha arin sax ah; waa arin lagu dhisayo jawi dadka ku guuleysan karaan.\nWaxaa jira malaayiin qaab oo lagu noqon karo maamule wanaagsan – ma jiro qaab adag oo ay tahay in maamule kasta oo wanaagsan uu raaco waqti kasta. Laakiin mabaadiida aasaasiga ah waxay maamulayaasha ka caawin karaan inay shaqaalahooda ku guuleystaan. Shaqaalaha guuleysta waxay horseedaan ganacsiyo guuleysta, kaasoo noqon doona yoolka dhammaan maamulayaasha.\nTags: Waa Maxay Tayada Aqooneed ee Maamulaha Wanaagsan?\nNext post Waa Maxay Maalinta Jaceylka Adduunka?\nPrevious post Maxaa Sababo In Uu Wadna Garaaca Bato?


RASMI: Ciyaartoyda u sharraxan abaal-marinta laacibka isbuuca ee Champions League oo lagu dhawaaqay – Gool FM\nMartin Keown oo ku baaqay in xiddig ka tirsan Arsenal gabi ahaanba laga saaro shaxda koowaad ee kooxda\nRASMI: Isku aadka wareega 16-ka tartanka Europa League oo la sameeyey… (Qaabkee ayeey kooxaha isugu aadeen?)\nRASMI: Ciyaartoyda u sharraxan abaal-marinta laacibka isbuuca ee Champions League oo lagu dhawaaqay\n(Yurub) 18 Abriil 2019. Waxaa la shaaciyey ciyaartoyda ku tartami doona abaal-marinta laacibka Isbuuca ee Champions League kaddib markii xalay iyo habeen hore la ciyaaray lugta labaad ee siddeed dhammaadka koobka horyaallada Yurub.\nAfarta kooxood ee Liverpool, Barcelona, Tottenham iyo Ajax ayaa iska xaadiriyey wareegga Semi-finalka Champions League xilli ciyaareedkan.\nXiriirka qaaradda Yurub ee UEFA ayaa ku dhawaaqay afarta laacib ee u sharraxan abaal-marinta laacibka ugu fiicnaa todobaadkan Champions League.\nDa’yarka ka tirsan kooxda reer Holland ee Ajax taasoo reebtay naadiga Juventus ee Matthijs de Ligt ayaa bandhiggii uu sameeyey kulankii ka dhacay Magaalada Turin oo ay ku reebeen Juve waxa uu ka mid yahay xiddigaha afarta ah ee ku tartami doona abaal-marinta laacibka todobaadka ee Champions league.\nKabtanka kooxda Barcelona ee Lionel Messi oo wacdaro ka raaciyey kooxda Manchester United ayaa ka mid ah musharraxiinta kaddib markii uu labo gool ugu shubay kooxda reer England.\nIndhayarka kooxda Tottenham ee Heung-Min Son oo bandhig aan innaba caadi ahayn soo bandhigay kulankii xalay ee Manchester City kaddib markii uu labo gool dhaliyey kooxdiisuna ay u soo baxday wareega xiga ayaa sidoo kale ka mid ah ciyaartoyda tartamaysa.\nWaxaa ugu dambeeya oo musharraxiinta laacibka isbuuca Champions League ku jira Weeraryahanka kooxda Liverpool ee Roberto Firmino kaasoo isna si wacan u dheelay kulankii ay xalay ka horjeedeen FC Porto.


SomaliTalk.com » Safarkeygii Dalka Malaysia | Ibraahim Daa’uud\nKadib safar aan ku soo maray Mogadishu, Berbera, Hargeysa iyo Djibouti ayaan July 19, 2010 habeyn Isniin ah 11pm ka soo duulay gagida/garoonka Diyaaradaha ee caasimada dalka Djibouti ee Djibouti anigoo soo raacay diyaaradd ay leedahay sharikadda Yemenia Airways, waxaan ku soo hakaday intii aan safarka ku soo jiray Caasimada dalka Yemen ee Sanca, Magaaladda Dubai iyo Caasimada dalka Indonesia ee Jarkarta.\nJuly 22, 2010 ayan ka soo dagay garoonka caalamiga ah ee Kuala Lumpur International airport (KLIA) Magaaladda Caasimada u ah Malaysia ee Kuala Lumpur saacada marka ay aheyd 5:25pm galabnimo xilliga dalka Malaysia.\nGagida/garoonka Diyaaradaha ee (KLIA) waa gaaronka 14-aad ee ugu mashquulka badan aduunka isla markaana waa garoonka 7-aad ee ugu mashquulka badan guud ahaan qaarada Asia.\nkadib su’aalo sahlan oo ay Laanta Socdaal-ka ee dalka Malaysia iga waydiiyeen qorshaha safarkeeyga oo aan ka soo baxay Gagida Diyaaradaha ee (KLIA) ayuu baabuur qurux badan igu soo qaaday saaxiibkeey Cabdulaahi Cigaal oo cilmiga Computer-ka ka barta Jaamacada Islamic university ee dalka Malaysia.\nwaxaa si gaar ah Malaysia iigu soo dhaweeyay saaxiibkeey Wariye Saciid Cumar Baafo oo aan dalka Kenya aan ka soo wada shaqeenay kuna soo nooleen in mudo ah.\nDalka Malaysia ayaan jeclaa nolasheyda in aan mar imaado, wax ka barto kuna noolaado si horumarka ay dalka Malaysia gaareen aan u fahmo waxa uu ku dhisanyahay iyadoo maalinkasta aan ka fakaro dadka reer Malaysia iyo horumarka ay nolasha ka gaareen iyo meesha aan dunida ka joogno. Malaysia 1957 ayay xoriyada qaateen halka dalkeena Soomaaliya aan 3 sano ka danbeenay oo 1960 aan xoriyadda qaadanay.. in ka badan 25 sano dagaal ayaan ku jirnaa marka Mustaqbalkeena siduu noqon doonaa?…\nSanadkii 2006 ayaan aqrisan jiray qoraal taxano ah oo shabakada Somalitalk.com ku soo baxay ee uu qoray sheekh Mohamed Idir cinwankeeduna ahaa “Shukran Malaysia” wuxuuna Sheekha kaga hadlayay horumarka Malaysia iyo meesha ay Soomaalidu manta joogto markaas ayaana go’aan ku gaaray in aan Malaysia imaado balse Alle mahadii 2010 ayuu Alle ii suura galiyay in aan dalka Malaysia imaado.\nDal sida Malaysia oo kalle ah haddana Islam ah runtii waa wax lagu farxo, waxaad dareemeysaa in aad tahay qof jooga dalka Islam ah, Diinta Islaam-ka macaankeeda ayad dareemeeysaa meel walba Masjid ayaa ku yaal 65% waa dadli waa Islam…Maasha Allah!.\nWadanka Malaysia wuxuu aduunka kaga yaalaa Koonfur-Bari ee Qaarada Eeshiya (Asia). Wuxuu ka koobanyahay 13-Gobol iyo 3-Deegaan oo gaar ah kuwaasoo Dowlada Wadaaga ahi (Federaal Government) ay tahay nidaamka lagu maamulo. Tirada dadka waxeey kor u dhaafeeysaa 28-Million. Caasimada wadanku waa Kuala Lumpur, halka Putrajaya tahay meesha Dowladu fadhiso oo eey ku shaqeeyso.\nWadanka Malaysia wuxuu xuduud la leeyahay wadamada kala ah: Thailand, Indonesia iyo Brunei. Cimilada dalka Malaysia waa mid aad u macaan una Roobab badan, sidaa daraadeed meelkasta waa Geed Xagaaran iyo Doog iyaguna aad usii qurxiyeen.\nDalka Malaysia waxa uu xoriyadiisa ka qaatay dalka Britain sanadkii 1957 waana 3 sano ka hor markii dalkeena Soomaaliya uu xoriyadiisa helay maantana nus Qarni kadib halka ay Malaysia mareeyso iyo meesha aan Dunida ka joogno cid walba oo Caqli leh way dareemi kartaa.\nDalka Malaysia waxaa lagu tilmaamaa in uu yahay eeshiyada dhabta ah ah ama waxa luuqada qalaad lagu yiraahdaa “truly Asia”\nSoomaalida iyo magacbixinta.\nDalka Malaysia waxaa ku nool sadex qoomiyadoot oo kala ah Malay oo ah dadka dalka loogu yimid. Waxaa soo wehliya Hindi iyo Shiinees. Waxaa kaloo dalkan ku nool dad badan oo ajaanid ah oo ganasi iyo waxbarasho u yimaada sida Carab iyo Afrikaan.\nSi aan loo ogaan marka ay Soomaalida isku tilmaamayaan dadkan waxa ay la baxeen magacyo ay ku gartaan iyadoo Soomaalida qaarkood marka aad la sheekeesato ay ku oranayaan Magacyadan Soomaalida waxa ay ula baxeen in ay wax xantaan balse dadka qaar ayaa aaminsan in aysan dhibaato aheyn oo ay ka cabsanayaan in la ogaado waxa ay sheegayaan.\nSoomaalida oo magacyo bixinta ku fiican gaar ahaan kuwa ku salaysan is-af-garadka ama isku baaqa kana taxadareysa si dadka wadanka eeysan u fahmin marka eey ka hadlayaan, ayaa Is-Afgarad gaar ah u wada sameystey dadka dalka u dhashay oo ku kala magacaabay sidan\nCarabta (Dhaga cas)\nSoomaalida ku nool dalka Malaysia waxaa lagu qiyaasaa ku dhawaad 4 kun oo ka qofood waaana dad aad dalka looga ixtiraamo inkastoo isku xiraanta iyo iska warqabkooda uu aad u yaryahay.\nDalka Malaysia waxaa ku nool soomaali badan oo siyaabo kala duwan u yimaada, wax barasho, deegaan, Ganacsi iyo caafimaad.\nF.G. Insha Allah qoraaladda danbe waxaan kaga hadli doonaa Nolasha Soomaalida ee dalka Malaysia, Soomaalida iyo wax barashada, Soomaalida iyo Buufiska.. iyadoo Malaysia ay ka midtahay dalalka loogu jecelyahay Soomaalida iyo fursadaas ay soomalida heestan sida ay ooga faa’iideesteen.\nTell:- +6014 6260 923


Ogaden News Agency (ONA) – Ciidanka Wayaanaha Oo Rasaas Kufuray Shacab Gobolka Xabashida Kushirayay.\nCiidanka Wayaanaha Oo Rasaas Kufuray Shacab Gobolka Xabashida Kushirayay.\nWararka aan kahelayno Gobolka Axmaarada ayaa sheegaya in ciidanka wayaanahu rasaas ooda uga qaadeen dad shacab ah oo kasoo jeeda qoomiyada Xabashida oo shir kulahaa gudaha Gobolka Axmaarada, warka ayaa intaas kudaraya dadka shacabka ah ay ka arinsanayeen mustaqbalka qoomiyada xabashida oo kamid ah dadka kuhoos nool xukunka kali taliska ah ee TPLF waxayna wax iska waydiinayeen sidii qoomiyada looga hoos bixin lahaa xukunka macangaga ah ee TPLF.\nCiidanka nabad sugida wayaanaha ayaa lagu soo waramayaa in ay rasaas nool u adeegsadeen dadkii shacabka ahaa waxayna ka dhigeen qaar ay xabsiyada dhigaan iyo qaar ay ugaysteen dhaawacyo daran.\nSida warku sheegayo iska hor imaad kan lamid ah ayaa dhacay Axadii aan soo dhaafnay kaasoo ciidanka wayaanahu ay dad shacab ah ku wax yeeleeyeen, dadka shacabka ah ee qoomiyada Axmaarada ayaa wacad kumaray in ayna joojinaynin shirarka iyo mudaharaadada ay aayahooda kaga uga tashanayaan waxayna ugu baaqeen dadka udhashay qoomiyada in ay fadhiga iskaga kacaan.\nDhinaca kale saraakiisha ciidanka nabad sugida ee wayaanaha ayaa sheegay in ay gacan bir ah ku qaban doonaan dadka kacdoonka wada ooy ku sheegeen Ardayda iskuulada, macalimiinta iyo ganacsatada kuwaasoo ay ku tilmaameen qas wadayaal.\nSikastaba ha ahaatee mudaharaadada looga soo horjeedo xukuumada TPLF ayaa gaadhay meel aan Waxba laga qaban karin waxayna saraakiisha wayaanahu ku wareereen qaabkii ay wax uga qaban lahaayeen.


Amakaag Iyo Yaab Tacadiga Sharci-Darada Ah Ee Wakaaladda Biyaha Hargeysa Ay Kula Kacdo Dadka Rayidka Ah by. Alla Yaqaan: Xuseen Barre Yuusuf\nThursday January 24, 2019 - 18:07:06 in Wararka by Super Admin\nWakaaladu waxay si indhalaanah iyo mamul xumaanah ugu dhaqaaqdy biyogalinta guryaha ee magalada Hargeysa . biyo galinta guryaha oo ahaanjirtay 5400,000sh, imigana ay toban labtay biyo galintii guryaha.\nMarkii aanbadhy waxaan hely qimayaash kala duwan ee hooskuqoran inlagugaliyo guryaha magacyadooda ee hoos kuqoran.\n1: Guriga sandaqada ah biyo galinteedu waa 3000,000sh\n2: Aqalka dhagaxa ah ee 4maqsin ah biyo galintiisu waa 6000,000sh\n3: Aqalka dhagaxa ah ee filada ah biyo galintiisu waa 10,000,000sh\n4: Aqalka fooqa ah biyo galintiisu waa 15000,000sh\nHadaba waxa iswaydiinle iyadoo aany biyojirin sida looga qadaayo lackta intaa leeg.Waxaa jira dadbadan oo aan awoodikarin lacagta farahabadan inay bixyaan unabahiyiin biyo in ay helaan. Miyaanu ogayn Maareeyah wakaalada biyuhu inay yiheen waxa uguhoreya ee biliaadmigo ubahanyahay oo aykamidyihiin nolol malmeed biliaadmigu aanu kamaarmikarin.\nMarkii aan waraystay dadbadan oo sixirbararka biyohu sameyay waxay egujawabeen waa dhkafaar iyo yaab.Mrakii aan waydiyay sixrbararka biya ah miyaanay dawladu waxkaqabankarin waxay iigu jawabeen meel loo cabasho tago ma jirto waxbana lagama qaban karo. Hadaba tani waayabka yaabkiis.\nHadaba waxa iswaydiinle wasaarad kastaaba ma’iyadaa shuruucdeeda samysata mise Baarlamaanka Somaliland ayaa sharciyada loo bandhigaa oo fuliya.\nHadii ay taasi jirto maxaa dadwaynaha waxloogu qaban waayay. Xafadkasta waxaa laga soo doortaa xidhibaan maxaa loosoo doortay maxayse tahay shaqadoodu. Waa su’aal loo baahan yahay in laga jawaabo. Jawaabtu waxa weeyi inay dalka iyo dadkooda u shaqeeyaan oo ay u doodaan dadkii soo doortay kolba. waxee sharciga dhaafsan oo ay kamid tahay wasarada biya ee hargesa sharcidarada biyo gelinta guryah ay kufulisay dadwanaha kunool magalada Hargesa.\nMudani madaxwayne Muse Bixi Cabdi ILAHAY waxu kudhibay Seef culus oo aykuqorantay Magaca ILAHAY waxana lagugudhibay inaad ufuliso sidiilagugudhibay ILAHAYNA wukulaqabanaya bi idnilaah.Wadankan magaranayo dadkisii inaydhamaadeen iyo inay meelkale kumaqanyhiin.Qofqudhi waxmaqabankaro ee ILAHAY hakulaqabto hawlaha culus ee kuhoryaal.\nAlla Yaqaan: Xuseen Barre Yuusuf